title: REGULAMENTUL DE PUNERE ÎN APLICARE (UE) …/… AL COMISIEI de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului

text:
               REGULAMENTUL DE PUNERE ÎN APLICARE (UE) …/… AL COMISIEI

               din 4.4.2018

               de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană
                  1
               , în special articolul 21 alineatul (9),

               întrucât:

               (1)Modalitățile practice pentru procesul de autorizare a vehiculelor menționat în Directiva (UE) 2016/797 ar trebui să determine reducerea complexității, a duratei și a costului procesului de autorizare a vehiculelor, să asigure condiții uniforme pentru armonizarea autorizației de tip a vehiculelor și/sau a autorizației de introducere pe piață a vehiculelor în Uniune, precum și să favorizeze colaborarea dintre toate părțile implicate în procesul de autorizare a vehiculelor. Pentru a reduce durata și costul procesului de autorizare a vehiculelor, termenele ar trebui să fie practic menținute cât mai scurte posibil.

               (2)Ținând cont de experiența dobândită de autoritățile naționale de siguranță (ANS-uri) în ceea ce privește procesul de autorizare și elaborarea acordurilor de cooperare menționate la articolul 21 alineatul (14) din Directiva (UE) 2016/797, stabilirea din timp a legăturii cu solicitantul sub forma coordonării („implicarea prealabilă”) este recunoscută ca fiind o bună practică pentru a facilita dezvoltarea relației dintre părțile implicate în procesul de autorizare a vehiculelor. Ar trebui ca această posibilitate de implicare prealabilă să fie oferită înainte de depunerea unei cereri privind o autorizație de tip a vehiculului și/sau o autorizație de introducere pe piață a vehiculului, pentru a se permite entității de autorizare și ANS-urilor pentru zona de utilizare relevante să se familiarizeze cu proiectul. Pentru ca solicitantul să știe la ce să se aștepte, în cadrul respectivei implicări prealabile ar trebui să i se clarifice acestuia normele aplicabile, să i se prezinte detaliile procesului de autorizare a vehiculelor, inclusiv procesul decizional, și să se verifice dacă solicitantul a primit suficiente informații. Solicitantul are responsabilitatea de a se asigura că sunt îndeplinite toate cerințele atunci când își depune cererea de autorizație de tip a vehiculului și/sau de autorizație de introducere pe piață a vehiculului. În îndeplinirea sarcinilor sale, el este asistat de alte entități, precum organisme de evaluare a conformității, furnizori și prestatori de servicii.

               (3)Pentru a asigura economii de scară și a reduce sarcina administrativă, autorizația de tip a vehiculului ar trebui să permită solicitantului să producă un număr de vehicule conform aceluiași proiect și să faciliteze autorizarea acestora. Tipul de vehicul identifică proiectul care va fi aplicat tuturor vehiculelor ce corespund tipului respectiv. Fiecare tip de vehicul nou ar trebui să urmeze procesul de autorizare, iar tip nou ar trebui creat doar dacă este autorizat.

               (4)Ar trebui să fie introduse conceptele de variantă și de versiune a unui tip de vehicul, pentru a oferi posibilitatea de a identifica opțiuni de configurare sau modificări produse pe durata ciclului de viață a vehiculului în cadrul unui tip existent, diferența dintre variante și versiuni fiind aceea că variantele necesită autorizare, iar versiunile nu.

               (5)Pentru a asigura faptul că tipul de vehicul îndeplinește în continuare cerințele, de-a lungul timpului, și că orice modificări aduse proiectului care afectează caracteristicile de proiectare de bază sunt reflectate ca variante și/sau versiuni noi ale tipului de vehicul, ar trebui să se aplice procesul de gestionare a configurației tipului de vehicul. Entitatea responsabilă cu gestionarea configurației tipului de vehicul este solicitantul care a primit autorizația de tip a vehiculului.

               (6)În ceea ce privește vehiculele, este necesar să existe un proces de gestionare a configurației limitat la modificările care nu sunt gestionate prin intermediul procesului de gestionare a configurației unui tip de vehicul autorizat.

               (7)Agenția Uniunii Europene pentru Căile Ferate (denumită în continuare „agenția”) ar trebui să stabilească orientări care să descrie și, acolo unde este necesar, să explice cerințele prevăzute în prezentul regulament. Orientările ar trebui să fie ținute la zi, publicate și puse gratuit la dispoziția publicului. Cu scopul de a armoniza abordarea privind schimbul și înregistrarea informațiilor prin intermediul ghișeului unic menționat la articolul 12 din Regulamentul (UE) 2016/796 al Parlamentului European și al Consiliului
                  2
               , orientările ar trebui să includă, de asemenea, modele concepute de agenție în colaborare cu ANS-urile.

               (8)Agenția și ANS-urile ar trebui să pună în aplicare modalități sau proceduri interne pentru a asigura îndeplinirea cerințelor procesului de autorizare a vehiculelor.

               (9)Având în vedere că împărtășirea experienței dobândite este recunoscută ca bună practică, ANS-urile și agenția ar trebui să fie încurajate să comunice orice informații conexe relevante. Pentru a furniza un astfel de serviciu, agenția ar trebui să stabilească un protocol și proceduri pentru înregistrarea și schimbul informațiilor între agenție și ANS-uri.

               (10)Pentru a preveni eventuala duplicare a evaluării și pentru a reduce sarcina administrativă și costurile suportate de solicitant, agenția și ANS-urile ar trebui să țină seama de acordurile de cooperare și de acordurile multilaterale încheiate în temeiul articolului 21 alineatele (14) și (15) din Directiva (UE) 2016/797, acolo unde este cazul.

               (11)Agenția și ANS-urile ar trebui să înregistreze în cadrul ghișeului unic toate informațiile relevante și motivele documentate care stau la baza deciziei, pentru a justifica deciziile luate în fiecare etapă a procesului de autorizare a vehiculului. Dacă agenția și ANS-urile dețin propriile sisteme de gestionare a informațiilor în scopul evaluării, ele ar trebui să se asigure că toate informațiile relevante sunt transferate către ghișeul unic, din aceleași motive. Pentru a facilita comunicarea dintre părțile interesate, orientările agenției și ale ANS-urilor ar trebui să asigure modalități practice privind comunicările care nu sunt relevante pentru procesul decizional și care, așadar, nu trebuie să fie transmise prin intermediul ghișeului unic.

               (12)În cazul în care zona de utilizare avută în vedere pentru tipul de vehicul este limitată la o rețea sau la rețele dintr-un singur stat membru, autorizația este valabilă fără extinderea zonei de utilizare pentru vehiculele care circulă către stații din statele membre învecinate cu caracteristici similare ale rețelelor, atunci când stațiile respective sunt aproape de frontieră. Într-un astfel de caz, solicitantul poate depune la agenție sau la ANS cererea de autorizație de tip a vehiculului și/sau de autorizație de introducere pe piață a vehiculului. În cazul în care agenția acționează ca entitate de autorizare, ea trebuie să consulte ANS-urile relevante în conformitate cu articolul 21 alineatul (8) din Directiva (UE) 2016/797 și să țină seama de acordurile transfrontaliere relevante.

               (13)În cazul în care agenția acționează ca entitate de autorizare, solicitantul ar trebui să aibă dreptul de a depune cererea la agenție într-una dintre limbile oficiale ale Uniunii, fără a se aduce atingere dispozițiilor de la punctul 2.6 din anexa IV la Directiva (UE) 2016/797. În decursul evaluării, ANS-urile ar trebui să aibă dreptul de a transmite agenției documente referitoare la evaluare într-o limbă a statului membru de care aparțin, fără a fi obligate să le traducă.

               (14)Agenția și ANS-urile ar trebui să elaboreze modalități sau proceduri interne pentru gestionarea emiterii autorizațiilor de tip ale vehiculelor și/sau a autorizațiilor de introducere pe piață a vehiculelor, în vederea reducerii sarcinii administrative și a costurilor pentru solicitant. În acest sens, solicitantul ar trebui să aibă posibilitatea de a transmite copii ale documentelor în dosarul cererii. Documentele originale ar trebui să fie disponibile pentru a fi verificate de către agenție și de către ANS-uri după emiterea autorizației de tip a vehiculului și/sau a autorizației de introducere pe piață a vehiculului.

               (15)Este necesar să se armonizeze clasificarea problemelor din cadrul procesului de evaluare, pentru a se asigura faptul că solicitantul înțelege gravitatea oricărei probleme ridicate de agenție sau de o ANS. Clasificarea respectivă este deosebit de importantă atunci când în cadrul procesului sunt implicate mai multe ANS-uri. Pentru a facilita procesul de autorizare a vehiculelor și pentru a reduce sarcina administrativă în cazurile în care nu există norme naționale aplicabile, consultarea agenției cu ANS-urile pentru zona de utilizare relevante trebuie să fie limitată la verificarea specificării corecte a utilizării zonei pentru statul membru în cauză. În cazurile în care specificațiile tehnice de interoperabilitate („STI-uri”) conțin dispoziții specifice, zona de utilizare ar trebui să poată acoperi întreaga rețea a Uniunii, iar verificările realizate de agenție ar trebui să fie suficiente.

               (16)Vehiculele și tipurile de vehicule vor rămâne autorizate în conformitate cu articolul 54 alineatul (2) din Directiva (UE) 2016/797, fără a se aduce atingere articolului 21 alineatul (12) și articolului 24 alineatul (3) din directiva respectivă. În cazul reînnoirii sau modernizării respectivelor vehicule, dispozițiile prezentului regulament se vor aplica în conformitate cu articolul 21 alineatul (12) din Directiva (UE) 2016/797.

               (17)În conformitate cu articolul 54 alineatul (4) din Directiva (UE) 2016/797, noul regim de autorizare a vehiculelor se va aplica de la 16 iunie 2019. Cu toate acestea, statele membre au posibilitatea de a notifica agenția și Comisia, în temeiul articolului 57 alineatul (2) din directiva respectivă, că au prelungit perioada de transpunere și că, în consecință, pot să emită în continuare autorizații de tip ale vehiculelor și/sau autorizații de introducere pe piață a vehiculelor în conformitate cu Directiva 2008/57/CE a Parlamentului European și a Consiliului
                  3
                până la 16 iunie 2020. Între 16 iunie 2019 și 15 iunie 2020 ar putea coexista două regimuri juridice diferite, în cadrul cărora entitățile de autorizare sunt diferite. Prin urmare, este necesar să se clarifice modul în care ar trebui să se aplice noul regim alături de cel vechi în cazul în care zona de utilizare avută în vedere include unul sau mai multe dintre aceste state membre.

               (18)În cazul în care o ANS recunoaște că nu va putea să emită o autorizație de tip a vehiculului/autorizație de punere în funcțiune a vehiculului în conformitate cu Directiva 2008/57/CE înainte de 16 iunie 2019 sau de 16 iunie 2020 în privința respectivelor state membre care au notificat agenția și Comisia în conformitate cu articolul 57 alineatul (2) din Directiva (UE) 2016/797, agenția ar trebui ca, atunci când acționează ca entitate de autorizare, să accepte rezultatele evaluării ANS pentru a evita orice duplicare a evaluării și orice sarcină suplimentară, precum și orice întârziere pentru solicitant.

               (19)Pentru a facilita introducerea pe piață a vehiculelor și a reduce sarcinile administrative, o autorizație de tip a vehiculului și/sau o autorizație de introducere pe piață a vehiculului emisă de agenție ar trebui să fie recunoscută ca fiind echivalentă cu autorizația de tip a vehiculului menționată la articolul 26 din Directiva 2008/57/CE și cu autorizația de punere în funcțiune a vehiculului menționată la articolele 22 și 24 din Directiva 2008/57/CE.

               (20)STI-urile în conformitate cu articolul 4 alineatul (3) litera (f) din Directiva (UE) 2016/797, precum și normele naționale, ar trebui să prevadă o tranziție treptată, în special ținând cont de proiectele aflate într-un stadiu avansat de dezvoltare, conform definiției de la articolul 2 punctul 23 din Directiva (UE) 2016/797.

               (21)Măsurile prevăzute în prezentul regulament sunt conforme cu avizul comitetului instituit prin articolul 21 din Directiva 96/48/CE a Consiliului
                  4
               ,

               ADOPTĂ PREZENTUL REGULAMENT:

               Capitolul 1
                  Dispoziții generale

               Articolul 1
                  Obiect și domeniu de aplicare

               1.Prezentul regulament stabilește cerințele care trebuie respectate de:

               (a)solicitant, atunci când depune, prin intermediul ghișeului unic menționat la articolul 12 din Regulamentul (UE) 2016/796 al Parlamentului European și al Consiliului, o cerere de autorizație de tip a vehiculului și/sau de autorizație de introducere pe piață a vehiculului;

               (b)agenție și ANS-uri, atunci când prelucrează o cerere de autorizație de tip a vehiculului și/sau de autorizație de introducere pe piață a vehiculului și în legătură cu implicarea prealabilă;

               (c)entitatea de autorizare, atunci când decide cu privire la emiterea autorizațiilor de tip ale vehiculelor sau a autorizațiilor de introducere pe piață a vehiculelor;

               (d)administratorii de infrastructură, atunci când asigură condiții pentru desfășurarea testelor în cadrul rețelei (rețelelor) lor și când oferă informații pentru autorizarea vehiculelor sub aspectul zonei de utilizare.

               2.Prezentul regulament se aplică fără a aduce atingere articolului 21 alineatele (16) și (17) din Directiva (UE) 2016/797.

               Articolul 2
               Definiții

               În sensul prezentului regulament, se aplică următoarele definiții:

               (1)„entitate de autorizare” înseamnă entitatea care emite autorizația de tip a vehiculului și/sau autorizația de introducere pe piață a vehiculului;

               (2)„caracteristici de proiectare de bază” înseamnă parametrii care sunt utilizați pentru a identifica tipul de vehicul menționat în autorizația de tip a vehiculului emisă și înregistrat în Registrul european pentru tipurile de vehicule autorizate („ERATV”);

               (3)„gestionarea configurației” înseamnă un proces organizațional, tehnic și administrativ sistematic pus în aplicare pe durata întregului ciclu de viață al unui vehicul și/sau al unui tip de vehicul pentru a asigura stabilirea și menținerea consecvenței documentației și a trasabilității modificărilor, astfel încât:

               (a)să fie îndeplinite cerințele legislației Uniunii și ale normelor naționale relevante;

               (b)modificările să fie controlate și documentate fie în dosarele tehnice, fie în dosarul care însoțește autorizația emisă;

               (c)să se mențină actualitatea și exactitatea informațiilor și datelor;

               (d)să fie informate părțile relevante cu privire la modificări, după caz;

               (4)„data primirii cererii” înseamnă:

               (a)în cazul în care agenția acționează ca entitate de autorizare, prima zi lucrătoare comună agenției și ANS-urilor relevante pentru zona de utilizare vizată după confirmarea de primire a cererii;

               (b)în cazul în care o ANS acționează ca entitate de autorizare, prima zi lucrătoare din statul membru în cauză după confirmarea de primire a cererii;

               (5)„entitate care gestionează modificarea” înseamnă titularul autorizației de tip a vehiculului, deținătorul sau entitatea împuternicită de aceștia.

               (6)„titularul autorizației de tip a vehiculului” înseamnă persoana fizică sau juridică ce a solicitat și a primit autorizația de tip a vehiculului sau succesorul legal al acesteia;

               (7)„dubiu justificat” înseamnă o problemă clasificată ca fiind de „tip 4” conform articolului 41 alineatul (1) litera (d), cu o justificare și dovezi justificative, semnalată de entitatea de autorizare și/sau de ANS-urile pentru zona de utilizare cu privire la informațiile furnizate de solicitant în cererea sa;

               (8)„autoritate națională de siguranță pentru zona de utilizare” sau „ANS pentru zona de utilizare” înseamnă autoritatea națională de siguranță atunci când îndeplinește una sau mai multe dintre următoarele sarcini:

               (a)desfășoară evaluările menționate la articolul 21 alineatul (5) litera (b) din Directiva (UE) 2016/797;

               (b)asigură consultările prevăzute la articolul 21 alineatul (8) din Directiva (UE) 2016/797;

               (c)emite autorizațiile temporare, atunci când sunt necesare, pentru utilizarea vehiculului în vederea realizării de teste pe rețea și ia măsuri pentru a asigura faptul că testele pe rețea pot fi efectuate astfel cum este prevăzut la articolul 21 alineatul (3) din Directiva (UE) 2016/797;

               (9)„implicare prealabilă” înseamnă o etapă procedurală care precedă depunerea unei cereri de autorizație, desfășurată la cererea solicitantului;

               (10)„situație de referință pentru implicarea prealabilă” înseamnă opinia entității de autorizare și a ANS-urilor pentru zona de utilizare relevante cu privire la dosarul de implicare prealabilă;

               (11)„capturarea cerințelor” înseamnă procesul de identificare, de alocare, de punere în aplicare și de validare a cerințelor, care este desfășurat de solicitant pentru a asigura respectarea cerințelor relevante de la nivelul Uniunii și de la nivel național. Capturarea cerințelor poate fi integrată în procesele de dezvoltare a produselor;

               (12)„integrare în siguranță” înseamnă îndeplinirea cerințelor esențiale cu privire la siguranță, astfel cum sunt specificate în anexa III la Directiva (UE) 2016/797, atunci când se combină piese într-un ansamblu integral, cum ar fi un vehicul sau un subsistem, precum și între vehicul și rețea, în ceea ce privește compatibilitatea tehnică;

               (13)„variantă a tipului de vehicul” înseamnă o opțiune pentru configurarea unui tip de vehicul, care este stabilită în timpul primei autorizări a unui tip de vehicul în conformitate cu articolul 24 alineatul (1), sau modificări în cadrul unui tip de vehicul existent pe durata ciclului său de viață, care necesită o nouă autorizare a tipului de vehicul în conformitate cu articolul 24 alineatul (1) și cu articolul 21 alineatul (12) din Directiva (UE) 2016/797;

               (14)„versiune a tipului de vehicul” înseamnă o opțiune pentru configurarea unui tip de vehicul sau a unei variante a unui tip de vehicul ori a unor modificări în cadrul unui tip sau al unei variante de tip existent(e) pe durata ciclului său de viață, care a fost creată pentru a reflecta modificările aduse caracteristicilor de proiectare de bază ce nu necesită o nouă autorizare a tipului de vehicul în conformitate cu articolul 24 alineatul (1) și cu articolul 21 alineatul (12) din Directiva (UE) 2016/797;

               (15)„autorizație de introducere pe piață a vehiculului” înseamnă decizia emisă de entitatea de autorizare pe baza unei asigurări rezonabile că solicitantul și entitățile implicate în proiectarea, producția, verificarea și validarea vehiculului și-au îndeplinit obligațiile și responsabilitățile respective pentru asigurarea conformității cu cerințele esențiale ale legislației aplicabile sau pentru asigurarea conformității cu tipul autorizat care permite introducerea pe piață a vehiculului și utilizarea acestuia în condiții de siguranță în zona de utilizare conform condițiilor de utilizare și altor restricții, după caz, prevăzute în autorizația vehiculului și în autorizația de tip a vehiculului;

               (16)„autorizația de tip a vehiculului” înseamnă decizia emisă de entitatea de autorizare pe baza unei asigurări rezonabile că solicitantul și entitățile implicate în proiectarea, producția, verificarea și validarea tipului de vehicul și-au îndeplinit obligațiile și responsabilitățile pentru asigurarea conformității cu cerințele esențiale ale legislației aplicabile care permit ca un vehicul produs conform acestui proiect să fie introdus pe piață și să fie utilizat în condiții de siguranță în zona de utilizare a tipului de vehicul conform condițiilor de utilizare a vehiculului și altor restricții, după caz, prevăzute în autorizația de tip a vehiculului, care trebuie aplicate tuturor vehiculelor autorizate în conformitate cu acest tip;

               (17)„data relevantă” înseamnă 16 iunie 2019, cu excepția statelor membre care au notificat agenția și Comisia, în conformitate cu articolul 57 alineatul (2) din Directiva (UE) 2016/797, că au prelungit perioada de transpunere a directivei respective, în acest caz data relevantă fiind 16 iunie 2020.

               Articolul 3
                  Responsabilitățile solicitantului

               Solicitantul depune cererea de autorizație de tip a vehiculului și/sau de autorizație de introducere pe piață a vehiculului în conformitate cu dispozițiile prezentului regulament.

               Solicitantul este cel care deține responsabilitatea de a se asigura că sunt identificate și îndeplinite cerințele relevante din legislația aplicabilă atunci când își depune cererea de autorizație de tip a vehiculului și/sau de autorizație de introducere pe piață a vehiculului.

               Articolul 4
                  Responsabilitățile entității de autorizare

               1.Entitatea de autorizare emite autorizații de tip ale vehiculelor și/sau autorizații de introducere pe piață a vehiculelor („autorizațiile”) în conformitate cu articolele 21, 24 și 25 din Directiva (UE) 2016/797 și cu dispozițiile prezentului regulament.

               2.În scopul emiterii sau refuzului de a emite o autorizație, entitatea de autorizare:

               (a)coordonează repartizarea sarcinilor către părțile relevante și instituirea de modalități de coordonare între acestea;

               (b)efectuează o evaluare a dosarului cererii pentru a obține asigurarea rezonabilă că tipul de vehicul și/sau vehiculul este în conformitate cu legile aplicabile;

               (c)compilează orice documente justificative, rezultatele tuturor evaluărilor relevante și motivele documentate care stau la baza deciziei sale de a emite sau de a refuza emiterea autorizației, în conformitate cu prezentul regulament.

               3.În cazul în care agenția este entitatea de autorizare, ea coordonează activitățile ANS-urilor pentru zona de utilizare legate de autorizația de tip a vehiculului și/sau de autorizația de introducere pe piață a vehiculului.

               4.Entitatea de autorizare asigură implicarea prealabilă la cererea solicitantului.

               5.Entitatea de autorizare își desfășoară sarcinile în mod deschis, nediscriminatoriu și transparent și, de asemenea, exercită un raționament profesional, este imparțială și proporțională și prezintă motive documentate pentru orice decizie.

               6.Entitatea de autorizare stabilește modalități sau proceduri interne pentru gestionarea emiterii unei autorizații de tip a vehiculului și/sau a unei autorizații de introducere pe piață a vehiculului. Respectivele modalități sau proceduri țin seama de acordurile menționate la articolul 21 alineatul (14) din Directiva (UE) 2016/797 și, după caz, de acordurile multilaterale menționate la articolul 21 alineatul (15) din Directiva (UE) 2016/797.

               7.În cazul în care solicitantul indică, în temeiul articolului 5 alineatul (2), că valabilitatea autorizației de tip a fost afectată, entitatea de autorizare actualizează ERATV în mod corespunzător.

               8.În cazul în care solicitantul indică în cererea sa că zona de utilizare avută în vedere pentru vehicul (vehicule) sau pentru tipul de vehicul include stații din state membre învecinate care prezintă caracteristici similare ale rețelelor, atunci când stațiile respective sunt în apropiere de graniță, entitatea de autorizare:

               (a)înainte de emiterea autorizației de tip a vehiculului și/sau a autorizației vehiculului, primește confirmarea din partea ANS-urilor din statele membre învecinate că sunt respectate normele și obligațiile naționale relevante notificate care sunt legate de acordurile transfrontaliere relevante; și

               (b)menționează în autorizația emisă că autorizația de tip a vehiculului și/sau autorizația vehiculului este valabilă, de asemenea, în astfel de stații fără o extindere a zonei de utilizare.

               Articolul 5
                  Responsabilități ale titularului autorizației de tip a vehiculului

               1.Titularul autorizației de tip a vehiculului este responsabil cu gestionarea configurației tipului de vehicul și cu dosarul însoțitor pentru decizia emisă în conformitate cu articolul 46.

               2.Fără a aduce atingere articolelor 53 și 54, titularul autorizației de tip a vehiculului, în cadrul procesului de gestionare a configurației tipului de vehicul, informează entitatea de autorizare care a emis autorizația de tip a vehiculului în legătură cu orice modificări ale legislației Uniunii care afectează valabilitatea autorizației de tip.

               Articolul 6
                  Responsabilitățile administratorului de infrastructură

               1.În zona de utilizare, responsabilitățile administratorului de infrastructură în contextul autorizației de tip a vehiculului și/sau al autorizației de introducere pe piață a vehiculului, pe baza informațiilor prezentate de solicitant în conformitate cu articolul 18, sunt limitate la identificarea și asigurarea următoarelor:

               (a)condițiile de exploatare care trebuie aplicate în vederea utilizării vehiculului pentru teste pe rețea;

               (b)măsurile necesare care trebuie luate în ceea ce privește infrastructura pentru a asigura o exploatare fiabilă și în condiții de siguranță pe durata testelor pe rețea;

               (c)măsurile necesare legate de instalațiile de infrastructură pentru efectuarea testelor pe rețea.

               2.Administratorii de infrastructură relevanți pentru zona de utilizare:

               (a)sprijină solicitantul în ceea ce privește condițiile de utilizare a vehiculului pentru teste pe rețea;

               (b)furnizează informații despre infrastructură, în mod nediscriminatoriu, pentru utilizarea vehiculului în vederea efectuării de teste pe rețea;

               (c)identifică și asigură condiții și măsuri pentru utilizarea vehiculelor în vederea efectuării de teste pe rețea în termenul prevăzut la articolul 21 alineatele (3) și (5) din Directiva (UE) 2016/797, pe baza informațiilor furnizate de solicitant;

               (d)de comun acord cu solicitantul, participă la implicarea prealabilă.

               Articolul 7
                  Responsabilitățile ANS-urilor pentru zona de utilizare

               1.În scopul emiterii unei autorizații de tip a vehiculului și/sau a unei autorizații de introducere pe piață a vehiculului, ANS-urile pentru zona de utilizare sunt responsabile

               (a)pentru partea lor de evaluare în conformitate cu articolul 40;

               (b)pentru emiterea unui dosar de evaluare pentru entitatea de autorizare în temeiul articolului 40 alineatul (6).

               2.Atunci când își exercită atribuțiile, ANS-urile pentru zona de utilizare își desfășoară sarcinile în mod deschis, nediscriminatoriu și transparent și exercită un raționament profesional, sunt imparțiale și proporționale și prezintă motive documentate pentru concluziile formulate.

               3.ANS-urile pentru zona de utilizare relevante asigură implicarea prealabilă la cererea solicitantului.

               4.ANS-urile pentru zona de utilizare pun la dispoziția agenției și a tuturor celorlalte ANS-uri toate informațiile care rezultă din experiența dobândită în ceea ce privește aspectele tehnice și operaționale, care ar putea fi relevante pentru emiterea unei autorizații de tip a vehiculului și/sau a unei autorizații de introducere pe piață a vehiculului, precum:

               (a)informații primite în temeiul articolului 4 alineatul (5) litera (b) din Directiva (UE) 2016/798;

               (b)neconformitatea cu cerințele esențiale care ar putea conduce la modificarea sau la revocarea unei autorizații în conformitate cu articolul 26 din Directiva (UE) 2016/797;

               (c)deficiențele de la nivelul unei STI în conformitate cu articolul 6 din Directiva (UE) 2016/797.

               5.ANS-urile pentru zona de utilizare stabilesc modalități sau proceduri interne pentru gestionarea emiterii unei autorizații de tip a vehiculului și/sau a unei autorizații de introducere pe piață a vehiculului. Respectivele modalități sau proceduri țin seama de acordurile menționate la articolul 21 alineatul (14) din Directiva (UE) 2016/797 și, după caz, de acordurile multilaterale menționate la articolul 21 alineatul (15) din Directiva (UE) 2016/797.

               6.ANS-urile pentru zona de utilizare elaborează, publică și mențin la zi orientări care descriu politica lor privind limba, dispozițiile legate de comunicare și procesul de autorizare temporară, după caz, în conformitate cu cadrul juridic național, și le pun gratuit la dispoziția publicului.

               Articolul 8
                  Responsabilitățile agenției

               1.Agenția elaborează, publică și menține la zi orientări care descriu și explică cerințele stabilite în prezentul regulament și le pun gratuit la dispoziția publicului în toate limbile oficiale ale Uniunii. Orientările includ, de asemenea, modele care pot fi utilizate de entitatea de autorizare și de ANS-urile pentru zona de utilizare în vederea schimbului și înregistrării de informații, precum și modele de cerere care pot fi utilizate de solicitant.

               2.Agenția stabilește un protocol și proceduri pentru înregistrarea și schimbul de informații menționate la articolul 7 alineatul (4). Alte părți afectate sau vizate ar putea avea acces la informații pertinente, cu condiția să se asigure confidențialitatea informațiilor.

               Articolul 9
                  Utilizarea unui vehicul autorizat

               După efectuarea verificărilor prevăzute la articolul 23 din Directiva (UE) 2016/797, o întreprindere feroviară sau un administrator de infrastructură poate utiliza un vehicul în zona de utilizare conform condițiilor de utilizare a vehiculului și altor restricții specificate în autorizația de tip a vehiculului și/sau în autorizația de introducere pe piață a vehiculului.

               Articolul 10
                  Regimul lingvistic

               1.În cazul în care autorizația de tip a vehiculului și/sau autorizația de introducere pe piață a vehiculului urmează să fie emisă în conformitate cu dispozițiile articolului 21 alineatele (5)-(7) din Directiva (UE) 2016/797, solicitantul:

               (a)depune cererea și dosarul care însoțește cererea într-una dintre limbile oficiale ale Uniunii;

               (b)la cerere, traduce părțile din dosarul care însoțește cererea, în conformitate cu punctul 2.6 din anexa IV la Directiva (UE) 2016/797. În acest caz, limba care trebuie utilizată este stabilită de ANS și indicată în orientările menționate la articolul 7 alineatul (6).

               2.Orice decizie care a fost luată de agenție cu privire la emiterea autorizației de tip a vehiculului și/sau a autorizației de introducere pe piață a vehiculului, inclusiv motivele documentate pentru decizia respectivă și, după caz, autorizația de tip a vehiculului și/sau autorizația de introducere pe piață a vehiculului emisă sunt puse la dispoziție în limba menționată la alineatul (1) litera (a).

               Articolul 11
                  Procesul de autorizare a vehiculelor în cazul tramvaielor-tren în spațiul feroviar unic european

               1.În scopul emiterii unei autorizații de tip a unui vehicul de tramvai-tren și/sau a unei autorizații de introducere pe piață a unui vehicul de tramvai-tren destinat a fi exploatat în cadrul sistemului feroviar al Uniunii, fără a aduce atingere articolului 1 din Directiva (UE) 2016/797, și atunci când în cazul vehiculului de tramvai-tren sau al tipului de vehicul de tramvai-tren vizat descris la articolul 1 alineatul (5) litera (b) din Directiva (UE) 2016/797 nu se aplică nicio specificație tehnică de interoperabilitate (STI), statele membre pot utiliza o procedură prevăzută în cadrul lor juridic național cu privire la autorizarea de tip a vehiculului de tramvai-tren și/sau la autorizarea de introducere pe piață a vehiculului de tramvai-tren. Într-un astfel de caz, solicitantul consultă cadrul național al statului membru în cauză cu privire la procedura de urmat pentru obținerea autorizației de tip a vehiculului de tramvai-tren și/sau a autorizației de introducere pe piață a vehiculului de tramvai-tren.

               2.În cazul unei autorizații de tip a unui vehicul de tramvai-tren și/sau al unei autorizații de introducere pe piață a unui vehicul de tramvai-tren destinat a fi exploatat în cadrul sistemului feroviar al Uniunii pentru operațiuni transfrontaliere și atunci când în cazul tipului de vehicul de tramvai-tren vizat nu se aplică nicio STI, solicitantul depune cererea la entitățile de autorizare desemnate de statele membre implicate, care colaborează în vederea emiterii unei autorizații de tip a vehiculului de tramvai-tren și/sau a unei autorizații de introducere pe piață a vehiculului de tramvai-tren.

               3.În alte cazuri, un vehicul de tramvai-tren și un tip de vehicul de tramvai-tren care intră sub incidența Directivei (UE) 2016/797 sunt autorizate în conformitate cu procedura prevăzută în prezentul regulament.

               Articolul 12
                  Acorduri transfrontaliere

               1.ANS-urile publică pe site-urile lor web procedura de urmat cu privire la acordurile transfrontaliere pentru ca autorizațiile emise să includă stații din statele membre învecinate în temeiul articolului 21 alineatul (8) din Directiva (UE) 2016/797, în special:

               (a)orice acorduri transfrontaliere existente între ANS-uri care este posibil să trebuiască utilizate;

               (b)procedura de urmat în cazul în care nu există astfel de acorduri transfrontaliere.

               2.În cazul unui acord transfrontalier privind procesul de emitere a unei autorizații care să includă stații din statele membre învecinate, în temeiul articolului 21 alineatul (8) din Directiva (UE) 2016/797, ANS-urile specifică procedura care trebuie aplicată și pun la dispoziție cel puțin următoarele detalii:

               (a)etapele procedurale;

               (b)intervalele de timp;

               (c)domeniul de aplicare tehnic și geografic;

               (d)rolurile și sarcinile părților implicate; și

               (e)modalitățile practice pentru consultarea cu părțile relevante.

               Capitolul 2
                  Pregătirea cererii

               Articolul 13
                  Capturarea cerințelor

               1.În conformitate cu obiectivul general de gestionare și de atenuare a riscurilor identificate până la un nivel acceptabil, înainte de a depune o cerere solicitantul parcurge un proces de capturare a cerințelor care asigură faptul că toate cerințele necesare ce se referă la proiectul vehiculului pe durata ciclului de viață al acestuia au fost:

               (a)identificate în mod corespunzător;

               (b)corelate cu funcții sau subsisteme sau sunt abordate prin impunerea unor condiții de utilizare sau a altor restricții; și

               (c)puse în aplicare și validate.

               2.La capturarea cerințelor, solicitantul vizează în special următoarele cerințe:

               (a)cerințele esențiale pentru subsisteme menționate la articolul 3 și specificate în anexa III la Directiva (UE) 2016/797;

               (b)compatibilitatea tehnică a subsistemelor în cadrul vehiculului;

               (c)integrarea în condiții de siguranță a subsistemelor în cadrul vehiculului; și

               (d)compatibilitatea tehnică a vehiculului cu rețeaua din zona de utilizare.

               3.Procesul de gestionare a riscurilor prevăzut în anexa I la Regulamentul (UE) nr. 402/2013
                  5
                este utilizat de solicitant ca metodologie pentru capturarea cerințelor în ceea ce privește cerințele esențiale „în materie de siguranță” pentru vehicul și subsisteme, precum și integrarea în condiții de siguranță între subsisteme în cazul aspectelor care nu sunt reglementate de STI-uri și de normele naționale.

               Articolul 14
                  Identificarea autorizației relevante

               1.Solicitantul identifică și alege autorizația relevantă dintre următoarele cazuri:

               (a)prima autorizare: autorizația de tip a vehiculului și/sau autorizația de introducere pe piață a vehiculului emisă de entitatea de autorizare pentru un nou tip de vehicul, inclusiv variantele și/sau versiunile acestuia, dacă există, și, dacă este cazul, pentru primul vehicul dintr-un tip, în temeiul articolului 21 alineatul (1) din Directiva (UE) 2016/797;

               (b)reînnoirea autorizației de tip a vehiculului: reînnoirea unei autorizații de tip a vehiculului în temeiul articolului 24 alineatul (3) din Directiva (UE) 2016/797, care nu necesită o schimbare a proiectului tipului de vehicul;

               (c)extinderea zonei de utilizare: autorizația de tip a vehiculului și/sau autorizația de introducere pe piață a vehiculului emisă de entitatea de autorizare relevantă pentru un tip de vehicul și/sau pentru un vehicul deja autorizat pentru a extinde zona de utilizare fără a schimba proiectul, în temeiul articolului 21 alineatul (13) din Directiva (UE) 2016/797;

               (d)o nouă autorizare: autorizația de tip a vehiculului și/sau autorizația de introducere pe piață a vehiculului emisă de entitatea de autorizare după o modificare adusă unui vehicul și/sau unui tip de vehicul deja autorizat, în temeiul articolului 21 alineatul (12) sau al articolului 24 alineatul (3) din Directiva (UE) 2016/797;

               (e)autorizarea în conformitate cu tipul: autorizația de introducere pe piață a unui vehicul sau a unei serii de vehicule care este în conformitate cu un tip de vehicul deja autorizat și valabil, pe baza unei declarații de conformitate cu tipul respectiv, în temeiul articolului 25 alineatul (1) din Directiva (UE) 2016/797. După caz, se precizează în mod clar versiunea tipului de vehicul și/sau varianta tipului de vehicul cu care vehiculul sau seria de vehicule în cauză este conformă.

               2.În situațiile de autorizare a tipului de vehicul în conformitate cu cazurile de la literele (c)-(d), solicitantul, dacă este titularul autorizației de tip a vehiculului existente, decide dacă autorizarea va determina crearea:

               (a)unui nou tip de vehicul; sau

               (b)unei noi variante a tipului de vehicul în cadrul tipului existent pe care se bazează.

               Dacă solicitantul nu este titularul tipului existent, autorizarea duce la crearea unui nou tip în conformitate cu articolul 15 alineatul (4).

               3.Un solicitant poate combina:

               (a)o cerere de nouă autorizare cu o cerere de autorizare a extinderii zonei de utilizare;

               (b)o cerere de primă autorizare cu o cerere de autorizare în conformitate cu tipul.

               Intervalele de timp prevăzute la articolul 34 alineatele (1) și (2) se aplică în cazul cererii combinate. După caz, aceasta poate determina emiterea mai multor decizii de autorizare de către entitatea de autorizare.

               Articolul 15
                  Modificări aduse unui tip de vehicul deja autorizat

               1.Orice modificări aduse unui tip de vehicul autorizat sunt analizate și clasificate drept una singură dintre următoarele modificări și sunt supuse autorizării, astfel cum se prevede în continuare:

               (a)o modificare ce nu introduce o abatere de la dosarele tehnice care însoțesc declarațiile CE de verificare a subsistemelor. În acest caz, nu este necesară verificarea de către un organism de evaluare a conformității, iar declarațiile CE inițiale de verificare a subsistemelor și autorizația de tip a vehiculului rămân valabile și neschimbate;

               (b)o modificare ce introduce o abatere de la dosarele tehnice care însoțesc declarațiile CE de verificare a subsistemelor, care ar putea necesita noi verificări și, prin urmare, impune verificarea conform modulelor de evaluare a conformității aplicabile, însă care nu are niciun impact asupra caracteristicilor de proiectare de bază ale tipului de vehicul și nu necesită o nouă autorizare în conformitate cu criteriile prevăzute la articolul 21 alineatul (12) din Directiva (UE) 2016/797;

               (c)o modificare a caracteristicilor de proiectare de bază ale tipului de vehicul, care nu necesită o nouă autorizare în conformitate cu criteriile prevăzute la articolul 21 alineatul (12) din Directiva (UE) 2016/797;

               (d)o modificare care necesită o nouă autorizare în conformitate cu criteriile prevăzute la articolul 21 alineatul (12) din Directiva (UE) 2016/797.

               2.Atunci când o modificare intră sub incidența alineatului (1) litera (b) sau (c), dosarele tehnice care însoțesc declarațiile CE de verificare a subsistemelor sunt actualizate, iar titularul autorizației de tip a vehiculului ține informațiile relevante la dispoziția entității de autorizare și/sau a ANS-urilor pentru zona de utilizare, la cerere.

               3.Atunci când o modificare intră sub incidența alineatului (1) litera (c), titularul autorizației de tip a vehiculului creează o nouă versiune de tip de vehicul sau o nouă versiune a unei variante de tip de vehicul și prezintă informațiile relevante entității de autorizare. Entitatea de autorizare înregistrează în ERATV noua versiune a tipului de vehicul sau noua versiune a variantei tipului de vehicul în conformitate cu articolul 50.

               4.Dacă entitatea care gestionează modificarea nu este titularul autorizației de tip a vehiculului, iar modificările aduse tipului de vehicul existent sunt clasificate la alineatul (1) litera (b), (c) sau (d), se aplică următoarele situații:

               (a)se creează un nou tip de vehicul;

               (b)entitatea care gestionează modificarea devine solicitant; și

               (c)cererea de autorizare a noului tip de vehicul poate fi bazată pe tipul de vehicul existent, iar solicitantul poate alege cazul de autorizare prevăzut la articolul 14 alineatul (1) litera (d).

               Articolul 16
                  Modificări aduse unui vehicul deja autorizat

               1.Modificările aduse unui vehicul deja autorizat care sunt legate de înlocuirea în cadrul întreținerii și sunt limitate la înlocuirea componentelor cu alte componente care îndeplinesc funcții și prezintă performanțe identice, în cadrul întreținerii preventive sau corective a vehiculului, nu necesită o autorizație de introducere pe piață.

               2.Orice alte modificări aduse unui vehicul sunt analizate și clasificate în conformitate cu articolul 15 alineatul (1).

               3.Entitatea care gestionează modificarea solicită o nouă autorizație de introducere pe piață în conformitate cu articolul 14 alineatul (1) litera (d) atunci când o modificare intră sub incidența articolului 15 alineatul (1) litera (d).

               4.Dacă entitatea care gestionează modificări clasificate în conformitate cu articolul 15 alineatul (1) literele (b) și (c) care au fost aduse unui vehicul deja autorizat nu este titularul autorizației de tip a vehiculului, aceasta:

               (a)evaluează abaterile de la dosarele tehnice care însoțesc declarațiile CE de verificare a subsistemelor;

               (b)stabilește faptul că niciunul dintre criteriile prevăzute la articolul 21 alineatul (12) din Directiva (UE) 2016/797 nu este îndeplinit;

               (c)actualizează dosarele tehnice care însoțesc declarațiile CE de verificare a subsistemelor;

               (d)aduce modificările la cunoștința entității de autorizare.

               Această situație poate fi aplicată unui vehicul sau unui număr de vehicule identice.

               Entitatea de autorizare poate emite, în decurs de patru luni, o decizie motivată prin care solicită o cerere de autorizare în cazul unei clasificări greșite sau al prezentării de informații insuficient fundamentate.

               5.Fiecare modificare adusă unui vehicul este supusă gestionării configurației, care se află în responsabilitatea deținătorului sau a entității împuternicite de acesta.

               Articolul 17
                  Identificarea normelor, inclusiv neaplicarea STI-urilor

               1.În funcție de alegerea cazului de autorizare în conformitate cu articolul 14 și de capturarea cerințelor prevăzută la articolul 13, solicitantul identifică toate normele aplicabile, în special STI-urile și normele naționale.

               De asemenea, solicitantul consultă și ține cont de lista deficiențelor STI-urilor publicată pe site-ul web al agenției.

               În acest caz, solicitantul identifică mijloacele acceptabile de conformitate publicate de agenție care trebuie utilizate în legătură cu STI-urile pentru procesul de autorizare de tip a vehiculului și/sau de autorizare a introducerii pe piață a vehiculului atunci când stabilește conformitatea cu STI-urile.

               2.Solicitantul identifică orice caz care impune neaplicarea STI-urilor și își prezintă cererea statului membru în cauză în conformitate cu dispozițiile articolului 7 din Directiva (UE) 2016/797. Atunci când neaplicarea STI-urilor vizează vehicule cu o zonă de utilizare care acoperă mai multe state membre, entitatea de autorizare și ANS-urile pentru zona de utilizare a vehiculului relevante trebuie să se coordoneze cu solicitantul cu privire la măsurile alternative care trebuie luate pentru a promova interoperabilitatea finală a proiectului.

               3.Atunci când o versiune nouă a unei STI prevede măsuri tranzitorii, solicitantul poate selecta deja cerințe din această nouă versiune a STI respective în perioada de tranziție, dacă noua versiune în cauză permite acest lucru în mod explicit.

               4.În cazul în care, în temeiul alineatului (3), sunt selectate cerințe dintr-o versiune mai nouă a unei STI, se aplică următoarele:

               (a)solicitantul poate selecta cerințele care urmează să fie aplicate din diferite versiuni ale unei STI și:

               (i)justifică și documentează consecvența dintre seturile de cerințe selectate din diferite versiuni ale unei STI care urmează să fie aplicate;

               (ii)specifică selecția parțială a cerințelor din diferite versiuni ale unei STI în cererea de autorizare, astfel cum se prevede în anexa I;

               (iii)în cazul în care există o situație de referință pentru implicarea prealabilă și dacă este cazul, solicitantul cere entității de autorizare să efectueze o modificare sau o actualizare a respectivei situații de referință pentru STI în cauză în conformitate cu dispozițiile articolului 24 alineatul (4);

               (b)atunci când evaluează cererea, entitatea de autorizare verifică integralitatea cerințelor STI propuse de solicitant;

               (c)solicitantul nu trebuie să depună o cerere pentru neaplicarea STI în temeiul articolului 7 din Directiva (UE) 2016/797 pentru respectivele cerințe.

               5.În cazul în care acest lucru este prevăzut de legislația statului membru, solicitantul poate selecta cerințe din diferite norme naționale în același fel ca cel prevăzut la alineatul (3) pentru STI-uri.

               6.Solicitantul și organismul sau organismele notificate pot recurge la mijloacele acceptabile de conformitate menționate la articolul 6 alineatul (3) din Directiva (UE) 2016/797 în contextul unei verificări CE a conformității, până la adoptarea STI-urilor în cauză.

               7.Solicitantul și organismul sau organismele desemnate pot recurge la mijloacele acceptabile de conformitate naționale menționate la articolul 13 alineatul (2) din Directiva (UE) 2016/797 în contextul demonstrării conformității cu normele naționale.

               Articolul 18
                  Identificarea și definirea măsurilor necesare pentru utilizarea vehiculului în vederea efectuării de teste pe rețea

               Solicitantul identifică și stabilește, pe baza normelor naționale privind testarea, măsurile necesare pentru utilizarea vehiculului în vederea efectuării de teste pe rețea.

               Articolul 19
                  Autorizația temporară de utilizare a vehiculului pentru teste pe rețea

               1.Autorizația temporară de utilizare a vehiculului pentru teste pe rețea poate fi emisă de ANS doar atunci când este obligatorie și prevăzută în cadrul juridic național al statului membru.

               2.ANS-urile care evaluează cereri de autorizare temporară pentru utilizarea vehiculului în vederea efectuării de teste pe rețea procedează în conformitate cu cadrul juridic național relevant.

               Articolul 20
                  Identificarea condițiilor prevăzute de utilizare a vehiculului și a altor restricții

               Solicitantul identifică condițiile prevăzute de utilizare a vehiculului și alte restricții asociate tipului de vehicul.

               Articolul 21
                  Identificarea evaluărilor de conformitate

               Solicitantul identifică evaluările de conformitate necesare în temeiul dispozițiilor din anexa IV la Directiva (UE) 2016/797.

               Capitolul 3
                  Implicarea prealabilă

               Articolul 22
                  Implicarea prealabilă

               1.La cererea solicitantului, entitatea de autorizare și ANS-urile pentru zona de utilizare relevante gestionează cererile de implicare prealabilă în vederea stabilirii situației de referință pentru implicarea prealabilă înainte de depunerea unei cereri de autorizație de tip a vehiculului și/sau de autorizație de introducere pe piață a vehiculului. Cererea de implicare prealabilă este depusă oficial de solicitant prin intermediul ghișeului unic și este însoțită de un dosar care conține cel puțin informațiile obligatorii prevăzute la articolul 23.

               2.Termenul de la emiterea avizului menționat la articolul 24 alineatul (2) până la depunerea de către solicitant a cererii de autorizație de tip a vehiculului și/sau de autorizație de introducere pe piață a vehiculului nu depășește 84 de luni.

               3.Alegerea de către solicitant a entității de autorizare pentru implicarea prealabilă prezintă caracter obligatoriu până când:

               (a)solicitantul a depus cererea respectivă de autorizație de tip a vehiculului și/sau de autorizație de introducere pe piață a vehiculului;

               (b)termenul de la emiterea avizului menționat la articolul 24 alineatul (2) până la depunerea de către solicitant a cererii de autorizație de tip a vehiculului și/sau de autorizație de introducere pe piață a vehiculului, prevăzut la alineatul (2), a expirat; sau

               (c)solicitantul a cerut încetarea implicării prealabile.

               4.Atunci când, pe durata implicării prealabile, solicitantul dorește să schimbe entitatea de autorizare, acesta solicită încetarea implicării prealabile existente. Solicitantul poate apoi să trimită o nouă cerere de implicare prealabilă unei noi entități de autorizare.

               5.Solicitantul poate introduce o cerere de autorizare prin intermediul ghișeului unic în orice moment pe durata procesului de implicare prealabilă. În acest caz, faza de implicare prealabilă este încheiată.

               6.În cazul unei implicări prealabile, se aplică punctele stabilite la articolul 41 în legătură cu identificarea și clasificarea problemelor, în vederea urmăririi problemelor aduse la cunoștința solicitantului de entitatea de autorizare și, după caz, de ANS-urile pentru zona de utilizare relevante.

               Articolul 23
                  Dosarul de implicare prealabilă

               Dosarul de implicare prealabilă care însoțește cererea de implicare prealabilă conține următoarele:

               (a)o descriere a tipului de vehicul și/sau a vehiculului care urmează să fie autorizat, inclusiv, după caz, a variantelor și/sau a versiunilor avute în vedere, precum și o descriere a sarcinilor și a activităților legate de dezvoltarea acestuia;

               (b)alegerea de către solicitant a entității de autorizare și a cazului sau cazurilor de autorizare în temeiul articolului 14;

               (c)precizarea zonei de utilizare avute în vedere;

               (d)precizarea condițiilor anticipate de utilizare a vehiculului și a altor restricții identificate în temeiul articolului 20;

               (e)planificarea de către solicitant a părții sale din procesul de autorizare a vehiculului, inclusiv planificarea referitoare la testele pe rețea, dacă este cazul;

               (f)identificarea metodologiei pentru procesul de capturare a cerințelor în conformitate cu articolul 13;

               (g)lista normelor și a cerințelor identificate de solicitant ca fiind cele care urmează să fie aplicate în conformitate cu articolele 17-18;

               (h)o listă a evaluărilor de conformitate identificate în temeiul articolului 21, inclusiv modulele care urmează să fie aplicate și utilizarea declarațiilor intermediare de verificare (DIV), dacă este cazul;

               (i)o descriere a modalităților practice de utilizare a vehiculului pentru efectuarea de teste pe rețea, dacă este cazul;

               (j)o listă a conținutului documentației pe care solicitantul anticipează că o va depune la entitatea de autorizare și la ANS-urile pentru zona de utilizare relevante în legătură cu autorizația de tip a vehiculului și/sau cu autorizația de introducere pe piață a vehiculului;

               (k)o propunere privind limba care urmează să fie utilizată pentru procesul de autorizare a vehiculului în temeiul articolului 10;

               (l)o descriere a organizării solicitantului pentru partea sa din procesul de autorizare a vehiculului, incluzând, printre altele, datele de contact ale solicitantului, informații referitoare la persoanele de contact, cererile de stabilire a coordonării și a întâlnirilor cu entitatea de autorizare și cu ANS-urile pentru zona de utilizare relevante.

               Articolul 24
                  Situația de referință pentru implicarea prealabilă

               1.În decurs de o lună de la data primirii cererii de implicare prealabilă, entitatea de autorizare și ANS-urile pentru zona de utilizare relevante informează solicitantul cu privire la faptul că dosarul de implicare prealabilă este complet sau solicită informațiile suplimentare relevante, fixând un termen rezonabil pentru furnizarea acestora.

               2.În cazul în care solicitantul este informat că dosarul său este complet, entitatea de autorizare și ANS-urile pentru zona de utilizare relevante emit, prin intermediul ghișeului unic, un aviz cu privire la abordarea propusă de solicitant în cererea de implicare prealabilă, în termen de cel mult două luni de la confirmarea faptului că dosarul este complet. Avizul emis stabilește situația de referință pentru implicarea prealabilă, inclusiv versiunea STI-urilor și normele naționale care urmează să fie aplicate în cazul cererii ulterioare de autorizare fără a aduce atingere alineatului (4).

               3.Situația de referință pentru implicarea prealabilă menționează limba care trebuie utilizată în temeiul articolului 10.

               4.Dacă apar modificări care afectează dosarul de implicare prealabilă și care sunt relevante în cazul situației de referință pentru implicarea prealabilă, solicitantul trimite o cerere modificată și actualizată de implicare prealabilă care ține cont doar de modificări și de interfețele cu părțile neschimbate. Această situație poate să apară în următoarele cazuri:

               (a)modificări aduse proiectului sau metodologiei de evaluare, apărute ca urmare a unor probleme majore legate de siguranță;

               (b)modificări aduse cerințelor legale, care anulează situația de referință pentru implicarea prealabilă; sau

               (c)orice modificări introduse în mod voluntar de solicitant.

               5.Entitatea de autorizare și, după caz, ANS-urile pentru zona de utilizare relevante revizuiesc și emit, în termen de o lună, un aviz cu privire la cererea de implicare prealabilă modificată și actualizată și înregistrează avizul respectiv într-o situație de referință pentru implicarea prealabilă modificată și actualizată.

               Capitolul 4
                  Evaluarea conformității

               Articolul 25
                  Evaluarea conformității

               Fiecare organism de evaluare a conformității este responsabil pentru compilarea documentelor și elaborarea tuturor rapoartelor necesare legate de evaluările sale de conformitate efectuate în temeiul articolului 26.

               Articolul 26
                  Efectuarea verificărilor și stabilirea dovezilor

               1.Solicitantul efectuează, în funcție de fiecare caz de autorizare în parte, verificările necesare pentru a stabili dovezile menționate în anexa I.

               2.Entitatea de autorizare și ANS-urile pentru zona de utilizare relevante nu prescriu cerințele aferente dovezilor ce urmează să fie incluse în dosarele tehnice care însoțesc declarațiile CE de verificare a subsistemelor, ci, în cazul unor dubii justificate, ele pot cere solicitantului să efectueze verificări suplimentare.

               Articolul 27
                  Corectarea neconformităților

               1.Corectarea neconformităților cu cerințele din STI-uri și/sau din normele naționale este realizată de solicitant, cu excepția cazului în care a fost aprobată o neaplicare a STI în conformitate cu articolul 7 din Directiva (UE) 2016/797. Aceasta se poate aplica mutatis mutandis în cazul normelor naționale atunci când cadrul juridic național al statului membru permite acest lucru.

               2.Pentru a atenua o situație de neconformitate, solicitantul poate să procedeze la una sau mai multe dintre următoarele acțiuni, în mod alternativ:

               (a)modificarea proiectului; în acest caz, procesul începe din nou de la capturarea cerințelor prevăzută la articolul 13, doar în cazul elementelor modificate și al elementelor afectate de modificările respective;

               (b)stabilirea condițiilor de utilizare a vehiculului și a altor restricții în conformitate cu articolul 20; în acest caz, condițiile de utilizare a vehiculului și celelalte restricții sunt definite de solicitant și verificate de organismul de evaluare a conformității relevant.

               3.Propunerea solicitantului privind condițiile de utilizare a vehiculului și alte restricții în temeiul articolului 20 pentru a corecta o neconformitate se bazează pe evaluările necesare ale conformității în temeiul articolului 25.

               Capitolul 5
                  Depunerea cererii

               Articolul 28
                  Stabilirea dovezilor pentru cerere

               Solicitantul unei autorizații de tip a unui vehicul și/sau a unei autorizații de introducere pe piață a unui vehicul stabilește dovezile pentru cerere astfel:

               (a)adună la un loc declarațiile CE de verificare a subsistemelor care compun vehiculul și prezintă dovezi, în dosarul tehnic care însoțește declarațiile CE, cu privire la concluziile evaluărilor de conformitate efectuate în urma identificării realizate în temeiul articolului 21;

               (b)se asigură de faptul că interfețele dintre subsisteme care nu sunt definite în STI-uri și/sau în normele naționale sunt vizate de capturarea cerințelor menționată la articolul 13 și îndeplinesc cerințele esențiale prevăzute la articolul 3 alineatul (1) din Directiva (UE) 2016/797.

               Articolul 29
                  Compilarea dosarului care însoțește cererea

               1.Solicitantul pregătește și compilează în mod structurat conținutul necesar pentru dosarul care însoțește cererea în conformitate cu anexa I.

               2.În scopul autorizării menționate la articolul 14 alineatul (1) literele (b), (c), (d) și (e), solicitantul verifică valabilitatea autorizației de tip a vehiculului existente.

               3.În scopul autorizării menționate la articolul 14 alineatul (1) literele (c) și (d), solicitantul depune documentația necesară pentru ca entitatea de autorizare să emită decizia, inclusiv, dacă există, orice documentație care însoțește dosarul pentru autorizarea anterioară.

               Articolul 30
                  Conținutul și caracterul complet al cererii

               1.Pentru ca cererea să fie considerată completă de entitatea de autorizare și, atunci când cazul, de ANS-urile pentru zona de utilizare relevante, ea conține informațiile prevăzute în anexa I.

               2.Pentru autorizarea extinderii zonei de utilizare menționată la articolul 14 alineatul (1) litera (c), se aplică următoarele puncte:

               (a)documentația care trebuie adăugată de solicitant la dosarul însoțitor complet inițial pentru decizia emisă în conformitate cu articolul 46 este limitată la aspectele legate de normele naționale relevante și de compatibilitatea tehnică dintre vehicul și rețea pentru zona de utilizare extinsă;

               (b)în cazul în care autorizația de tip a vehiculului inițială a inclus cazuri de neaplicare a STI-urilor, solicitantul adaugă deciziile relevante privind neaplicarea STI-urilor în conformitate cu articolul 7 din Directiva (UE) 2016/797, care vizează zona de utilizare extinsă, la dosarul însoțitor complet inițial pentru decizia emisă în conformitate cu articolul 46;

               (c)în cazul vehiculelor și/sau al tipurilor de vehicule autorizate în temeiul Directivei 2008/57/CE
                  6
                sau înainte, informațiile care trebuie adăugate de solicitant la dosarul inițial pentru aspectele vizate la litera (a) includ, de asemenea, normele naționale aplicabile.

               Articolul 31
                  Depunerea cererii de autorizare prin intermediul ghișeului unic

               1.Cererea de autorizație de tip a unui vehicul și/sau de autorizație de introducere pe piață a unui vehicul este depusă oficial de către solicitant prin intermediul punctului unic de intrare al ghișeului unic menționat la articolul 12 din Regulamentul (UE) 2016/796 și conține informațiile prevăzute în anexa I.

               2.Atunci când depune cererea de autorizație de tip a vehiculului și/sau de autorizație de introducere pe piață a vehiculului, solicitantul alege entitatea de autorizare în conformitate cu articolul 21 alineatele (5) și (8) din Directiva (UE) 2016/797.

               3.Alegerea entității de autorizare de către solicitant are caracter obligatoriu până când entitatea de autorizare ia decizia privind emiterea autorizației de tip a vehiculului și/sau a autorizației de introducere pe piață a vehiculului sau până când cererea este anulată de solicitant.

               4.Dosarul solicitantului este transmis, prin intermediul ghișeului unic, ANS-urilor pentru zona de utilizare relevante.

               Capitolul 6
                  Prelucrarea cererii

               Articolul 32
                  Verificarea caracterului complet al cererii

               1.Entitatea de autorizare verifică caracterul complet al informațiilor și al documentației prezentate de solicitant în cadrul cererii în conformitate cu articolul 30.

               2.ANS-urile pentru zona de utilizare relevante:

               (a)verifică dacă zona de utilizare este menționată în mod corect pentru partea lor;

               (b)anunță orice probleme legate de caracterul complet al informațiilor și al documentației prezentate pentru evaluarea conformității cu normele naționale aplicabile prevăzute în anexa III.

               3.Verificarea caracterului complet menționată la alineatele (1) și (2) constituie o verificare de către entitatea de autorizare și ANS-urile pentru zona de utilizare relevante a faptului că:

               (a)solicitantul a prezentat toate informațiile și documentele necesare menționate la articolul 30 în cadrul cererii de autorizație de tip a vehiculului și/sau de autorizație de introducere pe piață a vehiculului;

               (b)informațiile prezentate și documentația pusă la dispoziție sunt considerate relevante pentru a permite entității de autorizare și ANS-urilor pentru zona de utilizare relevante să își efectueze evaluările în conformitate cu articolele 3840.

               Articolul 33
                  Confirmarea cererii

               1.Ghișeul unic generează în mod automat o confirmare de primire a cererii pentru solicitant.

               2.Evaluarea cererii începe la data primirii acesteia.

               Articolul 34
                  Intervalul de timp pentru evaluarea cererii

               1.Entitatea de autorizare și ANS-urile pentru zona de utilizare relevante evaluează, fiecare pentru partea lor, caracterul complet al cererii, astfel cum este specificat la articolul 32, în termen de o lună de la data primirii cererii. Entitatea de autorizare informează solicitantul în consecință.

               2.În cazul în care solicitantul este informat că dosarul său este complet, decizia finală cu privire la emiterea autorizației de tip a vehiculului și/sau a autorizației de introducere pe piață a vehiculului este luată în cel mult patru luni de la confirmarea faptului că dosarul este complet.

               3.Decizia entității de autorizare este emisă în termen de o lună de la data primirii cererii în cazul autorizării în conformitate cu tipul în temeiul articolului 14 alineatul (1) litera (e).

               4.Dacă solicitantul este informat că dosarul său nu este complet, decizia finală cu privire la emiterea autorizației de tip a vehiculului și/sau a autorizației de introducere pe piață a vehiculului este luată în termen de cel mult patru luni de la prezentarea de către solicitant a informațiilor lipsă, cu excepția cazului în care cererea este în esență deficientă, caz în care aceasta este respinsă.

               5.Pe parcursul evaluării, chiar dacă cererea este completă, astfel cum se menționează la alineatul (2), entitatea de autorizare sau ANS-urile pentru zona de utilizare relevante poate/pot să solicite, în orice moment, informații suplimentare, stabilind un termen rezonabil pentru prezentarea acestora, fără a suspenda evaluarea, cu excepția cazului în care se aplică dispozițiile de la alineatul (6).

               6.Atunci când entitatea de autorizare sau ANS-urile pentru zona de utilizare relevante a/au exprimat un dubiu justificat, iar solicitantul trebuie să prezinte informații suplimentare, entitatea de autorizare poate suspenda evaluarea și, cu acordul înregistrat corespunzător al solicitantului, poate prelungi intervalul de timp dincolo de cel prevăzut la articolul 21 alineatul (4) din Directiva (UE) 2016/797. Intervalul de timp pentru prezentarea informațiilor suplimentare este proporțional cu dificultatea solicitantului de a prezenta informațiile cerute. Evaluarea și intervalul de timp sunt reluate după ce solicitantul a prezentat informațiile cerute. În absența acordului solicitantului, entitatea de autorizare sau ANS-urile pentru zona de autorizare relevante ia/iau decizia pe baza informațiilor disponibile.

               Articolul 35
                  Comunicarea în timpul evaluării cererii

               1.Entitatea de autorizare, ANS-urile pentru zona de utilizare relevante și solicitantul comunică prin intermediul ghișeului unic cu privire la orice aspect menționat la articolul 41.

               2.Situația tuturor etapelor procesului de autorizare a vehiculului, decizia privind cererea și motivele documentate care au stat la baza deciziei respective sunt comunicate solicitantului prin intermediul ghișeului unic.

               3.Orientările agenției și ale ANS-urilor indică modalități de comunicare între acestea și cu solicitantul.

               Articolul 36
                  Gestionarea informațiilor în ceea ce privește evaluarea cererii

               1.Entitatea de autorizare și ANS-urile pentru zona de utilizare relevante înregistrează în ghișeul unic rezultatele etapelor procesului de autorizare a vehiculului în care sunt implicate, fiecare pentru partea sa respectivă de evaluare, după caz, inclusiv toate documentele legate de cerere în ceea ce privește următoarele:

               (a)primirea;

               (b)tratarea;

               (c)evaluarea;

               (d)concluziile evaluării cererii, prevăzute la articolul 45;

               (e)decizia finală de a emite sau nu autorizația de tip a vehiculului sau autorizația de introducere pe piață a vehiculului;

               (f)documentația finală pentru autorizația de tip a vehiculului și/sau autorizația de introducere pe piață a vehiculului în conformitate cu articolul 47.

               2.Decizia finală de a emite sau nu autorizația de tip a vehiculului și/sau autorizația de introducere pe piață a vehiculului este comunicată solicitantului prin intermediul ghișeului unic.

               3.Pentru documentele enumerate la alineatul (1), entitatea de autorizare și ANS-urile pentru zona de utilizare relevante utilizează procesul de control al documentelor prevăzut în cadrul ghișeului unic.

               4.În cazul în care ANS-urile utilizează un sistem de gestionare a informațiilor pentru prelucrarea cererilor care le sunt adresate, ele transferă toate informațiile relevante către ghișeul unic.

               Articolul 37
                  Coordonarea dintre entitatea de autorizare și ANS-urile pentru zona de utilizare relevante în vederea evaluării cererii

               1.În scopul evaluării cererii, ANS-urile pentru zona de utilizare relevante planifică, organizează și convin asupra modalităților necesare pentru a ține cont de clasificarea normelor naționale și de acceptarea reciprocă prevăzută la articolul 14 alineatul (10) din Directiva (UE) 2016/797. Modalitățile convenite pentru evaluarea cererii sunt comunicate entității de autorizare și solicitantului.

               2.Entitatea de autorizare și ANS-urile pentru zona de utilizare relevante se coordonează între ele pentru a aborda orice probleme, inclusiv orice situații care ar putea necesita o modificare a cererii și/sau solicitarea de informații suplimentare, în cazul în care prezentarea de informații suplimentare are un impact asupra intervalului de timp al evaluării sau are potențialul de a avea un impact asupra activității lor, și convin asupra modalității de urmat.

               3.Atunci când finalizează activitățile de coordonare menționate la alineatul (2), entitatea de autorizare și ANS-urile pentru zona de utilizare relevante iau, fiecare pentru partea sa, decizia de a informa solicitantul, prin intermediul ghișeului unic, cu privire la orice situații care ar putea presupune modificarea cererii și/sau solicitarea de informații suplimentare.

               4.Înainte ca entitatea de autorizare să ia decizia finală și înainte ca ANS-urile pentru zona de utilizare relevante să își depună dosarele de evaluare, entitatea de autorizare și ANS-urile pentru zona de utilizare relevante:

               (a)discută cu privire la rezultatul propriilor evaluări; și

               (b)convin asupra condițiilor de utilizare și a altor restricții și/sau excluderi din zona de utilizare care urmează să fie incluse în autorizația de tip a vehiculului și/sau în autorizația de introducere pe piață a vehiculului.

               5.Pe baza rezultatelor activităților de coordonare menționate la alineatul (4) din prezentul articol, entitatea de autorizare prezintă solicitantului motivele sale documentate pentru care a luat decizia. Atunci când face acest lucru, entitatea de autorizare ține cont de dosarele de evaluare ale ANS-urilor pentru zona de utilizare relevante, menționate la articolul 40 alineatul (6), în ceea ce privește emiterea sau refuzul de a emite autorizația de tip a vehiculului și/sau autorizația de introducere pe piață a vehiculului, inclusiv orice condiții de utilizare a vehiculului și alte restricții și/sau excluderi din zona de utilizare care urmează să fie incluse în autorizația de tip a vehiculului și/sau în autorizația de introducere pe piață a vehiculului.

               6.Entitatea de autorizare înregistrează și păstrează evidențe privind activitățile de coordonare, în cadrul ghișeului unic, în conformitate cu articolul 36.

               Articolul 38
                  Evaluarea cererii

               Cererea este evaluată de entitatea de autorizare și de ANS-urile pentru zona de utilizare relevante în vederea obținerii unei asigurări rezonabile că solicitantul și actorii care sprijină solicitantul și-au îndeplinit obligațiile și responsabilitățile în etapele de proiectare, de producție, de verificare și de validare a vehiculului și/sau a tipului de vehicul pentru a asigura conformitatea cu cerințele esențiale ale legislației aplicabile, astfel încât acesta să poată fi introdus pe piață și utilizat în condiții de siguranță în zona de utilizare a tipului de vehicul conform condițiilor de utilizare și altor restricții prevăzute în cerere.

               Articolul 39
                  Evaluarea cererii de către entitatea de autorizare

               1.Entitatea de autorizare evaluează aspectele prevăzute în anexa II.

               2.În cazul în care o autorizație de tip a vehiculului și/sau o autorizație de introducere pe piață a vehiculului urmează să fie emisă pentru o zonă de utilizare limitată la rețelele dintr-un stat membru și în cazul în care solicitantul a cerut ca ANS să îndeplinească funcția de entitate de autorizare în conformitate cu articolul 21 alineatul (8) din Directiva (UE) 2016/797, entitatea de autorizare evaluează, în plus față de evaluările prevăzute la alineatul (1), aspectele menționate în anexa III. În acest caz, entitatea de autorizare verifică, de asemenea, în plus față de aspectele menționate în anexa III, dacă au fost înregistrate informații relevante în temeiul articolului 8 alineatul (2) și ține cont de acestea la evaluarea cererii. Orice probleme invocate sunt înregistrate în registrul de probleme prevăzut la articolul 41.

               3.Atunci când solicitantul a utilizat o metodologie nestandardizată pentru capturarea cerințelor, entitatea de autorizare evaluează metodologia aplicând criteriile menționate în anexa II.

               4.Entitatea de autorizare verifică caracterul complet, relevanța și consecvența dovezilor obținute în urma aplicării metodologiei de capturare a cerințelor, indiferent de metoda utilizată. Pentru o nouă autorizare, astfel cum este prevăzută la articolul 14 alineatul (1) litera (d), evaluarea efectuată de entitatea de autorizare este limitată la părțile vehiculului care sunt modificate și la impacturile acestora asupra părților nemodificate ale vehiculului. Verificările care trebuie efectuate de entitatea de autorizare pentru o autorizare de „extindere a zonei de utilizare”, astfel cum este prevăzută la articolul 14 alineatul (1) litera (c), sunt limitate la normele naționale aplicabile și la compatibilitatea tehnică dintre vehicul și rețea pentru zona de utilizare extinsă. Entitatea de autorizare nu repetă verificările efectuate deja cu ocazia autorizării anterioare.

               5.Entitatea de autorizare emite un dosar de evaluare, care conține următoarele:

               (a)o declarație clară din care să reiasă dacă rezultatul evaluării este negativ sau pozitiv conform cererii solicitantului pentru zona de utilizare vizată și, după caz, condițiile de utilizare sau restricțiile;

               (a)sinteza evaluărilor efectuate;

               (b)un raport generat din registrul de probleme pentru zona de utilizare vizată;

               (c)lista de verificare completată, care să ateste că au fost evaluate toate aspectele prevăzute în anexa II și, dacă este cazul, în anexa III.

               Articolul 40
                  Evaluarea cererii de către ANS-urile pentru zona de utilizare relevante

               1.ANS-urile pentru zona de utilizare relevante evaluează aspectele enumerate în anexa III. Evaluările care trebuie efectuate de ANS-urile pentru zona de utilizare vizează doar normele naționale relevante pentru zona de utilizare, ținând cont de modalitățile convenite menționate la articolul 37 alineatul (1).

               2.La evaluarea capturării cerințelor, ANS-urile pentru zona de utilizare verifică caracterul complet, relevanța și consecvența dovezilor obținute de solicitant în urma aplicării metodologiei de capturare a cerințelor.

               3.Pentru o nouă autorizare, astfel cum este menționată la articolul 14 alineatul (1) litera (d), evaluarea efectuată de ANS-urile pentru zona de utilizare este limitată la părțile vehiculului care sunt modificate și la impacturile acestora asupra părților nemodificate ale vehiculului.

               4.Verificările care trebuie efectuate de ANS-urile pentru zona de utilizare în cazul unei autorizări de extindere a zonei de utilizare, astfel cum este prevăzută la articolul 14 alineatul (1) litera (c), sunt limitate la normele naționale aplicabile și la compatibilitatea tehnică dintre vehicul și rețea pentru zona de utilizare extinsă. ANSurile pentru zona de utilizare nu repetă verificările efectuate deja cu ocazia autorizării anterioare.

               5.În conformitate cu articolele 6 și 14 din Directiva (UE) 2016/797, ANS-urile pentru zona de utilizare verifică, în plus față de aspectele prevăzute în anexa III, dacă au fost înregistrate informații relevante în temeiul articolului 8 alineatul (2) și țin cont de acestea la evaluarea cererii. Orice probleme invocate sunt înregistrate în registrul de probleme prevăzut la articolul 41.

               6.ANS-urile pentru zona de utilizare emit un dosar de evaluare, care conține următoarele:

               (a)o declarație clară din care să reiasă dacă rezultatul evaluării este negativ sau pozitiv conform cererii solicitantului pentru zona de utilizare vizată și, după caz, condițiile de utilizare și restricțiile;

               (b)o sinteză a evaluărilor efectuate;

               (c)un raport bazat pe registrul de probleme pentru zona de utilizare vizată;

               (d)o listă de verificare completată, care să ateste că au fost evaluate toate aspectele enumerate în anexa III.

               Articolul 41
                  Clasificarea problemelor

               1.Entitatea de autorizare și, dacă este cazul, ANS-urile pentru zona de utilizare relevante înregistrează problemele identificate în decursul activității lor de evaluare a dosarului cererii, într-un registru de probleme, și le clasifică după cum urmează:

               (a)„tip 1”: problemă care necesită un răspuns din partea solicitantului pentru înțelegerea dosarului cererii;

               (b)„tip 2”: problemă care poate duce la o modificare a dosarului cererii sau la luarea unei măsuri minore de către solicitant; măsura care trebuie luată este lăsată la aprecierea solicitantului și nu împiedică emiterea autorizației de tip a vehiculului și/sau a autorizației de introducere pe piață a vehiculului;

               (c)„tip 3”: problemă care necesită o modificare a dosarului cererii de către solicitant, dar care nu împiedică emiterea autorizației de tip a vehiculului și/sau a autorizației de introducere pe piață a vehiculului cu condiții suplimentare și/sau mai restrictive de utilizare a vehiculului, precum și cu alte restricții față de cele prevăzute de solicitant în cererea sa; problema trebuie însă abordată în vederea emiterii autorizației de tip a vehiculului și/sau a autorizației de introducere pe piață a vehiculului; orice măsură care urmează să fie luată de solicitant pentru a rezolva problema este propusă de solicitant și este stabilită de comun acord cu partea care a identificat problema;

               (d)„tip 4”: problemă care necesită o modificare a dosarului cererii de către solicitant; autorizația de tip a vehiculului și/sau autorizația de introducere pe piață a vehiculului nu este acordată decât dacă problema este rezolvată; orice măsură care urmează să fie luată de solicitant pentru a rezolva problema este propusă de solicitant și este stabilită de comun acord cu partea care a identificat problema. Problema de tip 4, include în special, neconformitatea în temeiul articolului 26 alineatul (2) din Directiva (UE) 2016/797.

               2.În urma răspunsului sau a măsurii luate de solicitant în funcție de problemă, entitatea de autorizare sau ANS-urile pentru zona de utilizare relevante reevaluează problemele identificate, le reclasifică, dacă este relevant, și atribuie fiecărei probleme identificate una dintre următoarele stări:

               (a)„problemă în așteptare”, atunci când dovezile furnizate de solicitant nu sunt satisfăcătoare și mai sunt necesare informații suplimentare;

               (b)„problemă rezolvată”, atunci când solicitantul a furnizat un răspuns adecvat și nu mai rămâne niciun motiv de îngrijorare rezidual.

               Articolul 42
                  Dubiu justificat

               1.În cazul în care există un dubiu justificat, entitatea de autorizare și/sau ANS-urile pentru zona de utilizare relevante pot, în mod alternativ, să recurgă la una sau mai multe dintre următoarele acțiuni:

               (a)să efectueze o verificare mai profundă și mai detaliată a informațiilor prezentate în cerere;

               (b)să ceară informații suplimentare din partea solicitantului;

               (c)să ceară solicitantului să efectueze teste pe rețea.

               2.Solicitarea din partea entității de autorizare și/sau a ANS-urilor pentru zona de utilizare relevante menționează chestiunea care necesită o acțiune din partea solicitantului, însă nu menționează natura sau cuprinsul măsurilor corective care trebuie luate de solicitant. Solicitantul decide cu privire la modalitatea cea mai adecvată de a răspunde la cererea adresată de entitatea de autorizare și/sau de ANSurile pentru zona de utilizare relevante.

               3.Entitatea de autorizare se coordonează cu ANS-urile pentru zona de utilizare relevante cu privire la măsurile propuse de solicitant.

               4.Fără a aduce atingere dispozițiilor de la articolul 35, entitatea de autorizare și ANSurile pentru zona de utilizare relevante folosesc registrul de probleme menționat la articolul 41 pentru a gestiona orice dubii justificate. Întotdeauna, un dubiu justificat:

               (a)este clasificat ca fiind o problemă de tip 4 în temeiul articolului 41 alineatul (1) litera (d);

               (b)este însoțit de o justificare; și

               (c)include o descriere clară a problemei la care trebuie să răspundă solicitantul.

               5.În cazul în care solicitantul este de acord să prezinte informații suplimentare, în temeiul alineatului (1) literele (b) și (c), la solicitarea entității de autorizare și/sau a ANS-urilor pentru zona de utilizare relevante, intervalul de timp pentru prezentarea informațiilor suplimentare este stabilit în conformitate cu articolul 34 alineatele (5) și (6).

               6.În cazul în care este posibil să se elimine un dubiu justificat prin introducerea unor condiții de utilizare a vehiculului suplimentare și/sau mai restrictive, precum și a altor restricții față de cele menționate de solicitant în cererea sa, iar solicitantul este de acord cu acest lucru, o autorizație de tip a vehiculului și/sau o autorizație de introducere pe piață a vehiculului poate fi emisă cu astfel de condiții de utilizare a vehiculului și alte restricții.

               7.În cazul în care solicitantul nu este de acord să prezinte informații suplimentare pentru a elimina dubiul justificat invocat de entitatea de autorizare și/sau de ANSurile pentru zona de utilizare relevante, entitatea de autorizare ia o decizie pe baza informațiilor disponibile.

               Articolul 43
                  Verificările care trebuie efectuate de entitatea de autorizare cu privire la evaluările realizate de ANS-urile pentru zona de utilizare relevante

               1.Entitatea de autorizare verifică dacă evaluările realizate de ANS-urile pentru zona de utilizare sunt consecvente între ele în ceea ce privește rezultatele evaluărilor menționate la articolul 40 alineatul (6) litera (a).

               2.În cazul în care rezultatul verificării menționate la alineatul (1) demonstrează că evaluările ANS-urilor pentru zona de utilizare sunt consecvente, entitatea de autorizare verifică dacă:

               (a)listele de verificare menționate la articolul 40 alineatul (6) litera (d) au fost completate integral;

               (b)toate problemele relevante au fost rezolvate.

               3.În cazul în care rezultatul verificării de la alineatul (1) demonstrează că evaluările nu sunt consecvente, entitatea de autorizare solicită ANS-urilor pentru zona de utilizare relevante să efectueze cercetări suplimentare cu privire la motive. Ca urmare a acestor cercetări, în mod alternativ, se aplică una sau ambele situații de mai jos:

               (a)entitatea de autorizare își poate revizui evaluarea, menționată la articolul 39;

               (b)ANS-urile pentru zona de utilizare relevante își pot revizui evaluarea.

               4.Rezultatele cercetărilor ANS-urilor pentru zona de utilizare relevante, menționate la alineatul (3), sunt transmise tuturor ANS-urilor pentru zona de utilizare implicate în cererea de autorizare de tip a vehiculului și/sau de autorizare a vehiculului.

               5.În cazul în care o listă de verificare, menționată la alineatul (2) litera (a), este incompletă sau dacă există probleme care nu au fost rezolvate, în conformitate cu alineatul (2) litera (b), entitatea de autorizare solicită ANS-urilor pentru zona de utilizare relevante să efectueze cercetări suplimentare privind motivele.

               6.ANS-urile pentru zona de utilizare prezintă răspunsuri la solicitările entității de autorizare în ceea ce privește inconsecvențele din evaluări, menționate la alineatul (3), caracterul incomplet al listelor de verificare menționate la alineatul (2) litera (a) și/sau problemele care nu sunt rezolvate, în conformitate cu alineatul (2) litera (b). Entitatea de autorizare ține cont pe deplin de evaluările efectuate de ANS-urile pentru zona de utilizare în ceea ce privește normele naționale aplicabile. Amploarea verificărilor efectuate de entitatea de autorizare este limitată la consecvența evaluărilor și la caracterul complet al evaluărilor menționate la alineatele (1) și (2).

               7.În cazul în care există divergențe între entitatea de autorizare și ANS-urile pentru zona de utilizare relevante, se aplică procedura de arbitraj menționată la articolul 21 alineatul (7) din Directiva (UE) 2016/797.

               Articolul 44
                  Arbitrajul în temeiul articolului 21 alineatul (7) din Directiva (UE) 2016/797 și al articolului 12 alineatul (4) litera (b) din Regulamentul (UE) 2016/796

               În cazul în care agenția acționează ca entitate de autorizare, ea poate suspenda procesul de autorizare, în consultare cu ANS-urile pentru zona de utilizare relevante, în timpul cooperării necesare pentru a ajunge la o evaluare reciproc acceptabilă și, dacă este cazul, până când comisia pentru soluționarea contestațiilor ia o decizie în termenele prevăzute la articolul 21 alineatul (7) din Directiva (UE) 2016/797. Agenția prezintă solicitantului motivele suspendării.

               Articolul 45
                  Finalizarea evaluării cererii

               1.Entitatea de autorizare se asigură de faptul că procesul de evaluare a cererii a fost desfășurat în mod corect, verificând în mod independent dacă:

               (a)diferitele etape ale procesului de evaluare a cererii au fost aplicate în mod corect;

               (b)există suficiente dovezi pentru a atesta faptul că toate aspectele relevante ale cererii au fost evaluate;

               (c)au fost primite din partea solicitantului răspunsuri scrise la problemele de tipul 3 și 4 și la solicitările de informații suplimentare;

               (d)toate problemele de tipul 3 și 4 au fost rezolvate sau, dacă nu au fost rezolvate, sunt prezentate împreună cu motive clar documentate;

               (e)evaluările și deciziile luate sunt documentate, corecte și consecvente;

               (f)concluziile stabilite sunt bazate pe dosarele de evaluare și reflectă evaluarea în ansamblu.

               2.În cazul în care se concluzionează că procesul de evaluare a cererii a fost aplicat în mod corect, este suficientă o confirmare a aplicării corecte a alineatului (1), însoțită de eventualele observații.

               3.În cazul în care se concluzionează că procesul de evaluare a cererii nu a fost aplicat în mod corect, se menționează în mod clar și specific motivele care stau la baza concluziei respective.

               4.La finalizarea activităților de evaluare, entitatea de autorizare întocmește un dosar de evaluare care vizează alineatul (2) sau (3), pe baza dosarelor de evaluare emise în conformitate cu articolul 39 alineatul (5) și cu articolul 40 alineatul (6).

               5.Entitatea de autorizare prezintă motive documentate pentru concluzia sa în dosarul de evaluare menționat la alineatul (4).

               Articolul 46
                  Decizia de autorizare sau refuzul de a acorda autorizația

               1.Entitatea de autorizare ia o decizie de a emite autorizația de tip a vehiculului și/sau autorizația de introducere pe piață a vehiculului sau de a refuza cererea, în termen de o săptămână de la încheierea evaluării, fără a aduce atingere dispozițiilor de la articolul 34. Decizia respectivă este luată pe baza motivelor documentate menționate la articolul 45 alineatul (5).

               2.Autorizația de tip a vehiculului și/sau autorizația de introducere pe piață a vehiculului este emisă de entitatea de autorizare în cazul în care evaluarea aspectelor enumerate în anexa II și, dacă este cazul, în anexa III vine în sprijinul unei asigurări rezonabile a faptului că solicitantul și actorii care sprijină solicitantul și-au îndeplinit responsabilitățile în măsura necesară, în conformitate cu articolul 38.

               3.În cazul în care evaluarea aspectelor enumerate în anexa II și, dacă este cazul, în anexa III nu vine în sprijinul unei asigurări rezonabile a faptului că solicitantul și actorii care sprijină solicitantul și-au îndeplinit obligațiile și responsabilitățile în măsura necesară, în conformitate cu articolul 38, entitatea de autorizare refuză cererea.

               4.În decizia sa, entitatea de autorizare menționează următoarele:

               (a)orice condiții de utilizare a vehiculului și alte restricții;

               (b)motivele care au stat la baza deciziei;

               (c)posibilitatea și mijloacele de contestare a deciziei, precum și termenele relevante.

               5.Condițiile de utilizare a vehiculului și alte restricții sunt definite în funcție de caracteristicile de proiectare de bază ale tipului de vehicul.

               6.Decizia de autorizare nu conține condiții limitate de timp privind utilizarea vehiculului și alte restricții de acest gen, decât dacă sunt îndeplinite următoarele condiții:

               (a)acest lucru este necesar deoarece înainte de emiterea autorizației nu se poate dovedi integral conformitatea cu STI-urile și/sau cu normele naționale; și/sau

               (b)STI-urile și/sau normele naționale impun solicitantului să prezinte o estimare plauzibilă a conformității.

               Autorizația poate apoi să includă o condiție ca utilizarea în practică să demonstreze performanța în conformitate cu estimarea într-o perioadă de timp dată.

               7.Decizia finală de emitere a autorizației de tip a vehiculului și/sau a autorizației de introducere pe piață a vehiculului ori de refuzare a cererii este înregistrată în cadrul ghișeului unic și comunicată prin intermediul ghișeului unic, împreună cu dosarele de evaluare, solicitantului și ANS-urilor pentru zona de utilizare relevante.

               8.În cazul în care prin decizie fie se refuză cererea, fie se emite autorizația de tip a vehiculului și/sau autorizația de introducere pe piață a vehiculului sub rezerva unor condiții diferite de utilizare a vehiculului și a altor restricții față de cele menționate de solicitant în cererea sa, solicitantul poate cere entității de autorizare să își revizuiască decizia în conformitate cu articolul 51 din prezentul regulament. În cazul în care solicitantul nu este mulțumit de răspunsul entității de autorizare, el poate introduce o contestație pe lângă autoritatea competentă în conformitate cu articolul 21 alineatul (11) din Directiva (UE) 2016/797.

               Capitolul 7
                  Documentația finală

               Articolul 47
                  Documentația finală pentru autorizația de tip a vehiculului și/sau pentru autorizația de introducere pe piață a vehiculului

               1.O autorizație de tip a vehiculului și/sau o autorizație de introducere pe piață a vehiculului este acordată sub forma unui document care cuprinde informațiile menționate la articolul 48 și/sau la articolul 49.

               2.Autorizației de tip a vehiculului și/sau autorizației de introducere pe piață a vehiculului emise i se atribuie un număr european de identificare (NEI) a cărui structură și al cărui conținut sunt stabilite și administrate de agenție.

               3.În autorizația de tip a vehiculului și/sau în autorizația de introducere pe piață a vehiculului pot fi incluse condiții de utilizare a vehiculului și alte restricții diferite față de cele menționate de solicitant în cererea sa.

               4.Entitatea de autorizare datează și semnează corespunzător autorizația de tip a vehiculului și/sau autorizația de introducere pe piață a vehiculului.

               5.Entitatea de autorizare se asigură de faptul că decizia emisă în conformitate cu articolul 46 și dosarul însoțitor complet al deciziei respective sunt arhivate în conformitate cu articolul 52.

               Articolul 48
                  Informațiile din autorizația de tip a vehiculului emisă

               Autorizația de tip a vehiculului care a fost emisă de entitatea de autorizare conține următoarele informații:

               (a)temeiul juridic care împuternicește entitatea de autorizare să emită autorizația de tip a vehiculului;

               (b)menționarea:

               (i)entității de autorizare;

               (ii)cererii;

               (iii)cazului de autorizare prevăzut la articolul 14;

               (iv)solicitantului autorizației de tip a vehiculului;

               (v)NEI asociat autorizației de tip a vehiculului;

               (c)menționarea caracteristicilor de proiectare de bază ale tipului de vehicul:

               (i)prevăzute în certificatul de tip și/sau în cel de examinare a proiectului;

               (ii)zona de utilizare a vehiculului;

               (iii)condițiile de utilizare a vehiculului și alte restricții;

               (iv)trimiterea, în temeiul dispozițiilor de la articolul 16 din Regulamentul (UE) nr. 402/2013, inclusiv identificarea și versiunea documentului, la declarația scrisă a părții care înaintează propunerea menționate la articolul 3 punctul 11 din Regulamentul (UE) nr. 402/2013, vizând tipul de vehicul;

               (d)menționarea:

               (i)numărului de identificare a tipului de vehicul, în conformitate cu anexa II la Decizia 2011/665/UE a Comisiei
                  7
               ;

               (ii)variantelor tipului de vehicul, după caz;

               (iii)versiunilor tipului de vehicul, după caz;

               (iv)valorilor parametrilor stabiliți în STI-uri și, după caz, în normele naționale, pentru verificarea compatibilității tehnice dintre vehicul și zona de utilizare;

               (v)conformității tipului de vehicul cu STI-urile și cu seturile de norme naționale relevante, în ceea ce privește parametrii menționați la alineatul (1) litera (d) punctul (iv);

               (e)trimiterea la declarațiile CE de verificare a subsistemelor;

               (f)trimiterea la alte acte legislative ale Uniunii sau naționale cu care tipul de vehicul este în conformitate;

               (g)trimiterea la motivele documentate pentru decizia menționată la articolul 45 alineatul (5);

               (h)data și locul deciziei de emitere a autorizației de tip a vehiculului;

               (i)semnatarul deciziei de emitere a autorizației de tip a vehiculului; și

               (j)posibilitatea și mijloacele de contestare a deciziei, precum și termenele relevante, inclusiv informații despre procedurile de soluționare a contestațiilor la nivel național.

               Articolul 49
                  Informațiile din autorizația de introducere pe piață a vehiculului emisă

               Autorizația de introducere pe piață a vehiculului care a fost emisă de entitatea de autorizare conține următoarele informații:

               (a)temeiul juridic care împuternicește entitatea de autorizare să emită autorizația de introducere pe piață a vehiculului;

               (b)menționarea:

               (i)entității de autorizare;

               (ii)cererii;

               (iii)cazului de autorizare prevăzut la articolul 14;

               (iv)solicitantului autorizației de introducere pe piață a vehiculului;

               (v)NEI asociat autorizației de introducere pe piață a vehiculului;

               (c)trimiterea la înregistrarea tipului de vehicul în ERATV, inclusiv informațiile despre varianta tipului de vehicul și/sau versiunea tipului de vehicul, după caz;

               (d)menționarea:

               (i)vehiculelor;

               (ii)zonelor de utilizare;

               (iii)condițiilor de utilizare a vehiculului și altor restricții;

               (e)trimiterea la declarațiile CE de verificare a subsistemelor;

               (f)trimiterea la alte acte legislative ale Uniunii sau naționale cu care vehiculul este în conformitate;

               (g)trimiterea la motivele documentate pentru decizia menționată la articolul 45 alineatul (5);

               (h)în cazul unei autorizări în conformitate cu tipul în temeiul articolului 14 alineatul (1) litera (e), trimiterea la declarația de conformitate cu un tip de vehicul autorizat, inclusiv informații despre versiunea tipului de vehicul și/sau varianta tipului de vehicul, după caz;

               (i)data și locul deciziei de emitere a autorizației de introducere pe piață a vehiculului;

               (j)semnatarul deciziei de emitere a autorizației de introducere pe piață a vehiculului; și

               (k)posibilitatea și mijloacele de contestare a deciziei, precum și termenele relevante, inclusiv informații despre procedurile de soluționare a contestațiilor la nivel național.

               Articolul 50
                  Înregistrarea în ERATV și în ERADIS

               1.Entitatea de autorizare efectuează înregistrări în ERATV pe baza informațiilor furnizate de solicitant în cererea de autorizație de tip a vehiculului. Solicitantul este responsabil pentru integritatea datelor furnizate entității de autorizare. Entitatea de autorizare este responsabilă pentru verificarea consecvenței datelor furnizate de solicitant și pentru publicarea datelor introduse în ERATV.

               2.Entitatea de autorizare se asigură de faptul că baza de date privind interoperabilitatea și siguranța a Agenției Uniunii Europene pentru Căile Ferate (ERADIS) a fost actualizată în mod corespunzător înainte de acordarea unei autorizații de tip a vehiculului și/sau a unei autorizații de introducere pe piață a vehiculului.

               3.În cazul modificărilor efectuate în temeiul articolului 15 alineatul (1) litera (c) și alineatul (3), entitatea de autorizare înregistrează în ERATV noua versiune a unui tip de vehicul sau noua versiune a unei variante de tip de vehicul, pe baza informațiilor furnizate de titularul autorizației de tip a vehiculului. Titularul autorizației de tip a vehiculului este responsabil pentru integritatea datelor furnizate entității de autorizare. Entitatea de autorizare este responsabilă pentru verificarea consecvenței datelor furnizate de titularul autorizației de tip a vehiculului și pentru publicarea datelor introduse în ERATV.

               Până la înregistrarea noii versiuni a unui tip de vehicul sau a noii versiuni a unei variante de tip de vehicul, vehiculele modificate pentru a fi în conformitate cu noua versiune pot fi puse deja în exploatare fără întârziere.

               Articolul 51
                  Revizuirea în temeiul articolului 21 alineatul (11) din Directiva (UE) 2016/797

               1.În cazul în care decizia entității de autorizare conține un refuz sau condiții diferite de utilizare a vehiculului și alte restricții față de cele menționate de solicitant în cererea sa, solicitantul poate cere revizuirea deciziei în termen de o lună de la data primirii acesteia. Cererea respectivă este depusă de solicitant prin intermediul ghișeului unic.

               2.Cererea de revizuire include o listă a aspectelor care, în opinia solicitantului, nu au fost luate în considerare în mod corespunzător în cadrul procesului de autorizare a vehiculului

               3.Orice informații suplimentare care au fost elaborate și transmise prin intermediul ghișeului unic după data emiterii deciziei privind autorizarea nu sunt admisibile ca dovezi.

               4.Entitatea de autorizare, dacă este cazul în coordonare cu ANS-urile pentru zona de utilizare relevante, asigură imparțialitatea procesului de revizuire.

               5.Procesul de revizuire abordează problemele care justifică decizia negativă a entității de autorizare conform cererii solicitantului.

               6.În cazul în care agenția acționează ca entitate de autorizare, o decizie de anulare sau nu a deciziei sale este supusă revizuirii în coordonare cu ANS-urile pentru zona de utilizare relevante, după caz.

               7.Entitatea de autorizare confirmă sau anulează prima sa decizie în termen de două luni de la data primirii cererii de revizuire. Decizia este comunicată părților relevante prin intermediul ghișeului unic.

               Articolul 52
                  Arhivarea unei decizii și a dosarului însoțitor complet pentru decizia emisă în conformitate cu articolul 46

               1.Decizia și dosarul însoțitor complet pentru decizia emisă în conformitate cu articolul 46 sunt păstrate în cadrul ghișeului unic timp de cel puțin 15 ani.

               2.Dosarul însoțitor complet pentru decizia entității de autorizare emisă în conformitate cu articolul 46 include toate documentele utilizate de entitatea de autorizare și dosarele de evaluare ale ANS-urilor pentru zona de utilizare relevante.

               3.După expirarea duratei de păstrare prevăzute la alineatul (1), decizia emisă în conformitate cu articolul 46 pentru emiterea unei autorizații de tip a vehiculului și/sau a unei autorizații de introducere pe piață a vehiculului, precum și dosarul său însoțitor complet sunt mutate într-o arhivă istorică și păstrate timp de cinci ani de la încheierea duratei de exploatare a vehiculului, astfel cum este înscrisă în registrul menționat la articolul 47 din Directiva (UE) 2016/797.

               Capitolul 8
                  Suspendarea, revocarea sau modificarea unei autorizații emise

               Articolul 53
                  Suspendarea, revocarea sau modificarea unei autorizații emise

               1.Entitatea de autorizare poate aplica măsuri de siguranță temporare sub forma suspendării unei autorizații de tip a unui vehicul în conformitate cu articolul 26 alineatul (3) din Directiva (UE) 2016/797.

               2.În cazurile menționate la articolul 26 alineatul (3) din Directiva (UE) 2016/797 și în urma revizuirii măsurilor luate pentru soluționarea riscului grav la adresa siguranței, entitatea de autorizare care a emis autorizația poate decide să revoce sau să modifice autorizația în conformitate cu articolul 26 alineatul (4) din Directiva (UE) 2016/797.

               3.Solicitantul poate introduce o contestație împotriva deciziei de revocare sau de modificare a unei autorizații în conformitate cu articolul 26 alineatul (5) din Directiva (UE) 2016/797.

               4.Entitatea de autorizare informează agenția în cazul în care există o decizie de revocare sau de modificare a unei autorizații și își motivează decizia. Agenția informează toate ANS-urile cu privire la decizia de revocare sau de modificare a unei autorizații și cu privire la motivele deciziei.

               Articolul 54
                  Efectul suspendării, al revocării sau al modificării unei autorizații emise asupra înregistrării în ERATV, în ERADIS și în registrele vehiculelor

               1.Atunci când entitatea de autorizare ia o decizie de revocare, de suspendare sau de modificare a unei autorizații de tip a unui vehicul, ea actualizează ERATV în consecință, sub rezerva dispozițiilor de la articolul 26 alineatul (4) din Directiva (UE) 2016/797, și asigură actualizarea corespunzătoare a ERADIS.

               2.Statul membru în care este înmatriculat vehiculul se asigură de faptul că orice decizie de revocare sau de modificare a unei autorizații de tip a vehiculului și/sau a unei autorizații de introducere pe piață a vehiculului se reflectă în registrul menționat la articolul 47 din Directiva (UE) 2016/797.

               Capitolul 9
                  Dispoziții finale

               Articolul 55
                  Dispoziții tranzitorii

               1.În cazul în care o ANS admite că nu va putea emite o autorizație a vehiculului în conformitate cu Directiva 2008/57/CE înainte de data relevantă în statul membru în cauză, aceasta informează imediat solicitantul și agenția.

               2.În cazul menționat la articolul 21 alineatul (8) din Directiva (UE) 2016/797, solicitantul decide dacă să fie evaluat în continuare de ANS sau să depună o cerere la agenție. Solicitantul informează ambele organisme și se aplică următoarele:

               (a)în cazurile în care solicitantul a decis să depună o cerere la agenție, ANS transferă agenției dosarul cererii și rezultatele evaluării sale. Agenția acceptă evaluarea realizată de ANS;

               (b)în cazurile în care solicitantul a decis să continue cu ANS, aceasta finalizează evaluarea cererii și decide cu privire la autorizația de tip a vehiculului și/sau la autorizația de introducere pe piață a vehiculului în conformitate cu articolul 21 din Directiva (UE) 2016/797 și cu prezentul regulament.

               3.În cazul în care zona de utilizare nu este limitată la un singur stat membru, entitatea de autorizare este agenția și se aplică procedura prevăzută la alineatul (2) litera (a).

               4.În cazurile prevăzute la alineatele (2) și (3), solicitantul depune o cerere revizuită de autorizație de tip a vehiculului și/sau de autorizație de introducere pe piață a vehiculului, prin intermediul ghișeului unic, în conformitate cu prezentul regulament. Solicitantul poate cere entităților de autorizare implicate asistență pentru completarea dosarului.

               5.O autorizație a vehiculului și/sau o autorizație de tip a vehiculului emisă de agenție între 16 iunie 2019 și 16 iunie 2020 exclude rețeaua sau rețelele din oricare dintre statele membre care au notificat agenția și Comisia în conformitate cu articolul 57 alineatul (2) din Directiva (UE) 2016/797 și care nu au transpus încă directiva respectivă și nu au pus în aplicare măsurile de transpunere a acesteia la nivel național. ANS-urile din statele membre care au transmis o astfel de notificare:

               (a)tratează o autorizație de tip a unui vehicul emisă de agenție ca fiind echivalentă cu autorizația pentru tipurile de vehicule emisă în conformitate cu articolul 26 din Directiva 2008/57/CE și aplică articolul 26 alineatul (3) din Directiva 2008/57/CE cu privire la acest tip de vehicul;

               (b)acceptă o autorizație a vehiculului emisă de agenție ca fiind echivalentă cu prima autorizație emisă în conformitate cu articolul 22 sau 24 din Directiva 2008/57/CE și emit o autorizație suplimentară în conformitate cu articolul 23 sau 25 din Directiva 2008/57/CE.

               6.În cazurile menționate la alineatul (2) litera (a) și la alineatul (5), ANS cooperează și se coordonează cu agenția pentru a efectua evaluarea elementelor prevăzute la articolul 21 alineatul (5) litera (a) din Directiva (UE) 2016/797.

               7.Vagoanele de marfă care sunt conforme cu punctul 7.1.2. din anexa la Regulamentul (UE) nr. 321/2013 (STI WAG) și cu o autorizație de introducere pe piață a unui vehicul sunt tratate, între 16 iunie 2019 și 16 iunie 2020, drept vehicule cu o autorizație de punere în funcțiune în sensul Directivei 2008/57/CE de către statele membre care au notificat agenția și Comisia în conformitate cu articolul 57 alineatul (2) din Directiva (UE) 2016/797 și care nu au transpus încă directiva respectivă și nu au pus în aplicare măsurile de transpunere a acesteia la nivel național.

               Articolul 56
                  Intrare în vigoare și aplicare

               Prezentul regulament intră în vigoare în a douăzecea zi de la publicarea sa în Jurnalul Oficial al Uniunii Europene.

               El se aplică de la 16 iunie 2019 în statele membre care nu au notificat agenția și Comisia în conformitate cu articolul 57 alineatul (2) din Directiva (UE) 2016/797. Se aplică în toate statele membre de la 16 iunie 2020.

               Cu toate acestea, articolul 55 alineatul (1) se aplică de la 16 februarie 2019 în toate statele membre. Măsurile de facilitare prevăzute la articolul 55 alineatele (2), (3), (4) și (6) sunt puse la dispoziție de la 16 februarie 2019. Articolul 55 alineatul (5) se aplică de la 16 iunie 2019 în toate statele membre.

               Prezentul regulamentul este obligatoriu în toate elementele sale și se aplică direct în toate statele membre.

               Adoptat la Bruxelles, 4.4.2018

                     Pentru Comisie

                     Preşedintele
                     Jean-Claude JUNCKER

                     (1)

                        Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (reformare) (JO L 138, 26.5.2016, p. 44101).

                     (2)

                        Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (JO L 138, 26.5.2016, p. 1).

                     (3)

                        Directiva 2008/57/CE a Parlamentului European și a Consiliului din 17 iunie 2008 privind interoperabilitatea sistemului feroviar în Comunitate (JO L 191, 18.7.2008, p. 1).

                     (4)

                        Directiva 96/48/CE a Consiliului din 23 iulie 1996 privind interoperabilitatea sistemului feroviar transeuropean de mare viteză (JO L 235, 17.9.1996, p. 6).

                     (5)

                        Regulamentul de punere în aplicare (UE) nr. 402/2013 al Comisiei din 30 aprilie 2013 privind metoda de siguranță comună pentru evaluarea și aprecierea riscurilor și de abrogare a Regulamentului (CE) nr. 352/2009 (JO L 121, 3.5.2013, p. 8-25).

                     (6)

                        Directiva 2008/57/CE a Parlamentului European și a Consiliului din 17 iunie 2008 privind interoperabilitatea sistemului feroviar în Comunitate (reformare) (JO L 191, 18.7.2008, p. 1-45).

                     (7)

                        Decizia de punere în aplicare a Comisiei din 4 octombrie 2011 privind registrul european al tipurilor autorizate de vehicule feroviare [notificată cu numărul C(2011) 6974] (JO L 264, 8.10.2011, p. 32-54).

    ---documentbreak---

               ANEXE

                  ANEXA I
                  Conținutul cererii

               (M) înseamnă informații obligatorii care trebuie prezentate de solicitant.

               (O) înseamnă informații opționale, care pot fi totuși prezentate de solicitant.

               1.Tip de cerere (M):

               1.1.Autorizație de tip

               (a)Variante ale tipului de vehicul (dacă este cazul)

               (b)Versiuni ale tipului de vehicul (dacă este cazul)

               1.2.Autorizație de introducere pe piață

               (a)Vehicul unic; sau

               (b)Serie de vehicule

               2.Caz de autorizare (M):

               2.1.Prima autorizare

               2.2.O nouă autorizare

               2.3.Extinderea zonei de utilizare

               2.4.Reînnoirea autorizației de tip

               2.5.Autorizare în conformitate cu tipul

               3.Zona de utilizare (M):

               3.1.State membre

               3.2.Rețele (per stat membru)

               3.3.Stații având caracteristici de rețea similare în statele membre învecinate atunci când stațiile respective se află în apropierea graniței, astfel cum este prevăzut la articolul 21 alineatul (8) din Directiva (UE) 2016/797 (dacă este cazul)

               3.4.Definirea zonei de utilizare extinse (se aplică doar în cazul de autorizare „Extinderea zonei de utilizare”)

               3.5.Întreaga rețea a UE

               4.Autoritatea emitentă (M):

               4.1.agenția; sau

               4.2.autoritatea națională de siguranță din statul membru [se aplică doar în cazul unei zone de utilizare limitate la un singur stat membru și cerută de solicitant conform celor prevăzute la articolul 21 alineatul (8) din Directiva (UE) 2016/797].

               5.Informații privind solicitantul:

               5.1.Denumire juridică (M)

               5.2.Numele solicitantului (M)

               5.3.Acronim (O)

               5.4.Adresa poștală completă (M)

               5.5.Telefon (M)

               5.6.Fax (O)

               5.7.E-mail (M)

               5.8.Site web (O)

               5.9.Număr TVA (O)

               5.10.Alte informații relevante (O)

               6.Informații privind persoana de contact:

               6.1.Prenume (M)

               6.2.Nume (M)

               6.3.Titlu sau funcție (M)

               6.4.Adresa poștală completă (M)

               6.5.Telefon (M)

               6.6.Fax (O)

               6.7.E-mail (M)

               6.8.Limbi utilizate (M)

               7.Titularul autorizației de tip a vehiculului actuale (nu se aplică la prima autorizare) (M):

               7.1.Denumire juridică (M)

               7.2.Numele titularului autorizației de tip (M)

               7.3.Acronim (O)

               7.4.Adresa poștală completă (M)

               7.5.Telefon (M)

               7.6.Fax (O)

               7.7.E-mail (M)

               7.8.Site web (O)

               7.9.Număr TVA (M)

               7.10.Alte informații relevante (O)

               8.Informații despre organismele de evaluare (M):

               8.1.Organism (organisme) notificat(e):

               (a)Denumire juridică (M)

               (b)Numele organismului notificat (M)

               (c)Numărul de identificare al organismului notificat (M)

               (d)Acronim (O)

               (e)Adresa poștală completă (M)

               (f)Telefon (M)

               (g)Fax (O)

               (h)E-mail (M)

               (i)Site web (O)

               (j)Număr TVA (M)

               (k)Alte informații relevante (O)

               8.2.Organism (organisme) desemnat(e):

               (a)Denumire juridică (M)

               (b)Numele organismului desemnat (M)

               (c)Acronim (O)

               (d)Adresa poștală completă (M)

               (e)Telefon (M)

               (f)Fax (O)

               (g)E-mail (M)

               (h)Site web (O)

               (i)Număr TVA (M)

               (j)Alte informații relevante (O)

               8.3.Organism de evaluare (MSC ER), nu se aplică în cazul autorizării în conformitate cu tipul:

               (a)Denumire juridică (M)

               (b)Numele organismului de evaluare (MSC ER) (M)

               (c)Acronim (O)

               (d)Adresa poștală completă (M)

               (e)Telefon (M)

               (f)Fax (O)

               (g)E-mail (M)

               (h)Site web (O)

               (i)Număr TVA (M)

               (j)Alte informații relevante (O)

               9.Implicare prealabilă:

               9.1.Trimitere la situația de referință pentru implicarea prealabilă (O)

               9.2.Alte informații relevante despre proiect (O)

               10.Descrierea tipului de vehicul (*a se specifica în conformitate cu anexa II la Decizia 2011/665/UE) (M):

               10.1.Numărul de identificare al tipului*

               10.2.Versiuni ale tipului de vehicul (dacă este cazul)

               10.3.Variante ale tipului de vehicul (dacă este cazul):

               10.4.Data înregistrării în ERATV* (nu se aplică la prima autorizare)

               10.5.Denumirea tipului*

               10.6.Denumirea alternativă a tipului* (dacă este cazul)

               10.7.Categorie*

               10.8.Subcategorie*

               11.Informații despre vehicule (a se specifica în conformitate cu Decizia 2007/756/UE
                  1
               , dacă există) (M)

               11.1.Numerele NEV sau numerele pre-rezervate ale vehiculelor

               11.2.Alt element de identificare a vehiculelor atunci când numerele NEV sau cele pre-rezervate ale vehiculelor nu sunt disponibile

               12.Trimiterea la autorizația de tip a vehiculului existentă (nu se aplică la prima autorizare) (M)

               13.Descrierea modificărilor față de tipul de vehicul autorizat (se aplică doar în cazul unei noi autorizări) (M)

               14.Condiții de utilizare a vehiculului și alte restricții (a se specifica în conformitate cu anexa II la Decizia 2011/665/UE) (M):

               14.1.Restricții codificate

               14.2.Restricții necodificate

               15.Funcții suplimentare CCS (M)

               16.Norme aplicabile (M):

               16.1.STI-uri, inclusiv referința juridică din Jurnalul Oficial al Uniunii Europene

               16.2.Clauze specifice ale STI-urilor pentru o zonă de utilizare care vizează întreaga rețea a UE (dacă este cazul)

               16.3.Menționarea unei selecții de cerințe dintr-o versiune mai nouă a STI față de STI aplicabilă în cazul evaluării (inclusiv cerințe retrase) (dacă este cazul)

               16.4.Norme naționale (dacă este cazul)

               16.5.Neaplicarea STI-urilor în conformitate cu dispozițiile articolului 7 din Directiva (UE) 2016/797 (dacă este cazul)

               16.6.Norme aplicabile pentru zona de utilizare extinsă.

               16.7.STI-uri și/sau norme naționale actualizate (se aplică doar în cazul reînnoirii autorizației de tip)

               17.Confirmarea și semnătura solicitantului (M)

               18.Anexe (M):

               Informațiile care sunt incluse în cerere sunt specificate per caz de autorizare. Un marcaj (x) în coloana aferentă cazului de autorizare aplicabil indică faptul că informațiile sunt obligatorii (M) pentru cazul de autorizare respectiv.

                        Prima autorizare

                        Reînnoirea autorizației de tip

                        Extinderea zonei de utilizare

                        O nouă autorizare

                        Autorizare în conformitate cu tipul

                        18.1

                        Dovezile justificative pentru capturarea cerințelor în conformitate cu articolul 13 alineatul (1).

                        Dacă solicitantul folosește metodologia prevăzută în anexa I la Regulamentul (UE) nr. 402/2013, dovezile justificative constau în declarația părții care înaintează propunerea, menționată la articolul 16 din Regulamentul (UE) nr. 402/2013, și în raportul de evaluare a siguranței menționat la articolul 15 din Regulamentul (UE) nr. 402/2013.

                        Dacă se folosește altă metodologie, dovezile care trebuie prezentate sunt cele necesare pentru a demonstra că metodologia respectivă oferă același nivel de asigurare ca metodologia prevăzută în anexa I la Regulamentul (UE) nr. 402/2013.

                        X

                        X

                        X

                        18.2

                        Tabel structural care indică unde se găsesc informațiile necesare pentru aspectele care trebuie evaluate conform anexelor II și III

                        X

                        X

                        X

                        X

                        18.3

                        Deciziile relevante pentru neaplicarea STI-urilor conform articolului 7 din Directiva (UE) 2016/797 (dacă este cazul)

                        X

                        X

                        X

                        X

                        X

                        18.4

                        Declarație de conformitate cu tipul și documentația aferentă [articolul 24 din Directiva (UE) 2016/797]

                        X

                        18.5

                        Declarații CE de verificare a subsistemelor mobile, inclusiv dosarele tehnice însoțitoare [articolul 15 din Directiva (UE) 2016/797].

                        X

                        X

                        X

                        X

                        18.6

                        Dosarul care însoțește cererea și decizia aferentă autorizației anterioare sau, dacă este cazul, trimiterea la decizia emisă în conformitate cu articolul 46 și la dosarul însoțitor complet pentru decizia arhivată în ghișeul unic.

                        X

                        X

                        X

                        18.7

                        Precizarea și, dacă este cazul
                           2
                        , descrierea metodologiei utilizate pentru capturarea cerințelor în ceea ce privește:

                        a)cerințele esențiale pentru subsisteme, astfel cum sunt menționate la articolul 3 și în anexa III la Directiva (UE) 2016/797;

                        b)compatibilitatea tehnică a subsistemelor în cadrul vehiculului;

                        c)integrarea în condiții de siguranță a subsistemelor în cadrul vehiculului; și

                        d)compatibilitatea tehnică a vehiculului cu rețeaua din zona de utilizare.

                        X

                        X

                        X

                        18.8

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] care vizează capturarea cerințelor în ceea ce privește cerințele esențiale „în materie de siguranță” pentru subsisteme și integrarea în condiții de siguranță între subsisteme.

                        X

                        X

                        X

                        18.9

                        Atunci când nu sunt reglementate integral de STI-uri și/sau de normele naționale, dovezile documentare privind compatibilitatea tehnică a vehiculului cu rețeaua în zona de utilizare.

                        X

                        X

                        X

                        18.10

                        Declarație privind riscurile [articolul 16 din Regulamentul (UE) nr. 402/2013], care vizează capturarea cerințelor în cazul cerințelor esențiale „în materie de siguranță” pentru subsisteme și integrarea în condiții de siguranță între subsisteme în cazul aspectelor care nu sunt reglementate de STI-uri și de normele naționale.

                        X

                        X

                        X

                        18.11

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013], care vizează o posibilă modificare a nivelului general de siguranță pentru vehicul

                        X

                        X

                        18.12

                        Declarație privind riscurile [articolul 16 din Regulamentul (UE) nr. 402/2013], care vizează o posibilă modificare a nivelului general de siguranță pentru vehicul

                        X

                        X

                        18.13

                        Informații obligatorii pentru ERATV (conform anexei II la Decizia 2011/665/UE)

                        X

                        X

                        X

                        18.14

                        Documentație privind întreținerea și exploatarea (inclusiv acțiunile de recuperare), atunci când nu este inclusă la punctele 18.4 și/sau 18.5.

                        X

                        X

                        X

               ANEXA II
                  Aspecte de evaluat de către entitatea de autorizare

               Informațiile care sunt evaluate de entitatea de autorizare sunt specificate per caz de autorizare. Un marcaj (x) în coloana aferentă cazului de autorizare aplicabil indică faptul că aspectul în cauză este obligatoriu de evaluat pentru cazul de autorizare respectiv.

                        Prima autorizare

                        Reînnoirea autorizației de tip

                        Extinderea zonei de utilizare

                        O nouă autorizare

                        Autorizare în conformitate cu tipul

                        1

                        Cererea este în concordanță cu situația de referință pentru implicarea prealabilă (dacă este cazul)

                        X

                        X

                        X

                        X

                        X

                        2

                        Cazul de autorizare selectat de solicitant este adecvat

                        X

                        X

                        X

                        X

                        X

                        3

                        STI-urile și alte acte legislative ale Uniunii aplicabile identificate de solicitant sunt corecte

                        X

                        X

                        X

                        X

                        4

                        Organismele de evaluare a conformității selectate [organism(e) notificat(e), organismul de evaluare (MSC ER)] sunt acreditate sau recunoscute, după caz, în mod corespunzător

                        X

                        X

                        X

                        X

                        5

                        Neaplicarea STI-urilor în conformitate cu dispozițiile articolului 7 din Directiva (UE) 2016/797:

                        5.1valabilitate (durată și zonă de utilizare);

                        5.2aplicabilitatea în cazul proiectului; și

                        5.3consecvența cu normele identificate și aplicate.

                        X

                        X

                        X

                        X

                        X

                        6

                        6.1Este metodologia utilizată pentru capturarea cerințelor adecvată scopului în ceea ce privește următoarele aspecte?

                        (a)a fost utilizată o metodologie standardizată/acceptată? și

                        (b)metoda este destinată și adaptată cerințelor esențiale pe care le vizează?

                        6.2Atunci când metodologia aplicată nu este standardizată sau vizează alte cerințe esențiale decât cele cărora le este destinată, se verifică următoarele aspecte pentru a evalua dacă acestea sunt luate în considerare și vizate suficient de metodologie:

                        (a)gradul de evaluare independentă aplicat

                        (b)definirea sistemului

                        (c)identificarea și clasificarea pericolelor

                        (d)principii privind acceptarea riscurilor

                        (e)evaluarea riscurilor

                        (f)cerințele stabilite

                        (g)demonstrarea conformității cu cerințele

                        (h)gestionarea pericolelor (jurnal)

                        X

                        X

                        X

                        7

                        Dovezi suficiente obținute în urma metodologiei utilizate pentru capturarea cerințelor:

                        7.1Atunci când s-a recurs la procesul de gestionare a riscurilor prevăzut în anexa I la Regulamentul (UE) nr. 402/2013 ca metodologie pentru capturarea cerințelor, se verifică următoarele:

                        (a)MSC privind evaluarea riscurilor, declarația părții care înaintează propunerea [articolul 16 din Regulamentul (UE) nr. 402/2013] este semnată de partea care înaintează propunerea și atestă faptul că toate pericolele identificate și riscurile conexe sunt controlate la un nivel acceptabil.

                        (b)MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] sprijină declarația părții care înaintează propunerea pentru domeniul de aplicare specificat conform articolului 13 și cel puțin cerința esențială în materie de siguranță pentru subsisteme și integrarea în condiții de siguranță între subsisteme în cadrul vehiculului.

                        7.2Atunci când s-a recurs la o altă metodologie decât procesul de gestionare a riscurilor prevăzut în anexa I la Regulamentul (UE) nr. 402/2013 ca metodologie pentru capturarea cerințelor, se verifică următoarele:

                        (a)Definiția sistemului este completă și consecventă cu proiectul vehiculului?

                        (b)Identificarea și clasificarea pericolelor este consecventă și plauzibilă?

                        (c)Toate riscurile au fost gestionate și atenuate în mod corespunzător?

                        (d)Cerințele derivate din gestionarea riscurilor sunt corelate în mod corect cu riscul și cu dovada de conformitate cu cerința?

                        (e)Există o gestionare structurată și consecventă a pericolelor pe parcursul procesului?

                        (f)Există un aviz pozitiv în urma evaluării independente?

                        X

                        X

                        X

                        8

                        Declarații CE de verificare și certificate CE [articolul 15 din Directiva (UE) 2016/797], se verifică:

                        8.1Semnăturile

                        8.2Valabilitatea

                        8.3Domeniul de aplicare

                        8.4Condițiile de utilizare a vehiculului și alte restricții, cazuri de neconformitate

                        8.5Neaplicarea STI-urilor (dacă este cazul)

                        8.6Este vizată întreaga legislație aplicabilă, inclusiv legislația conexă din afara domeniului feroviar

                        8.7Elemente constitutive de interoperabilitate (valabilitate, domeniu de aplicare, condiții de utilizare și alte restricții):

                        (a)Certificate de conformitate CE

                        (b)Certificate CE de adecvare pentru utilizare

                        X

                        X

                        X

                        X

                        9

                        Rapoarte din partea organismelor de evaluare a conformității [articolul 15 din Directiva (UE) 2016/797], se verifică:

                        9.1Consecvența cu declarațiile CE de verificare și cu certificatele CE

                        9.2Sunt vizate toate normele aplicabile

                        9.3Abaterile și neconformitățile (dacă este cazul) sunt identificate și sunt corelate cu cererile de neaplicare

                        9.4Se permite combinarea modulelor utilizate

                        9.5Condițiile de utilizare a vehiculului și alte restricții sunt identificate în mod corect și sunt consecvente cu condițiile din cererea de autorizare.

                        9.6Dovezile justificative utilizate de organismele de evaluare a conformității sunt corelate cu etapele de evaluare aplicabile descrise în STI-uri (revizuirea proiectului, testarea tipului etc.).

                        X

                        X

                        X

                        X

                        10

                        Verificarea evaluărilor din partea ANS-urilor pentru zona de utilizare, prevăzute la articolul 43

                        X

                        X

                        X

                        X

                        11

                        Valabilitatea autorizației de tip a vehiculului inițiale

                        X

                        X

                        X

                        X

                        12

                        Autorizația de tip a vehiculului inițială este valabilă pentru zona de utilizare vizată

                        X

                        X

                        X

                        13

                        Condițiile existente de utilizare a vehiculului și alte restricții

                        X

                        X

                        X

                        14

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] care vizează capturarea cerințelor în ceea ce privește cerințele esențiale „în materie de siguranță” pentru subsisteme și integrarea în condiții de siguranță între subsisteme, aviz pozitiv.

                        X

                        X

                        X

                        15

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] care vizează o posibilă modificare a nivelului general de siguranță pentru vehicul (modificare semnificativă), aviz pozitiv

                        X

                        X

                        16

                        Modificările față de tipul de vehicul autorizat sunt descrise în mod suficient și sunt corelate cu MSC privind evaluarea riscurilor, raportul de evaluare a riscurilor [articolul 15 din Regulamentul (UE) nr. 402/2013]

                        X

                        17

                        Declarațiile CE de verificare și certificatele CE sunt actualizate în mod corect în raport cu normele modificate și/sau actualizate

                        X

                        18

                        Rapoartele din partea organismelor de evaluare a conformității sunt actualizate în mod corect în raport cu normele modificate și/sau actualizate:

                        18.1 Sunt vizate normele modificate și/sau actualizate

                        18.2 Există dovezi conform cărora tipul de vehicul îndeplinește în continuare cerințele

                        X

                        19

                        Dovezi că proiectul tipului de vehicul nu s-a modificat

                        X

                        X

                        20

                        Identificarea vehiculului sau a seriei de vehicule vizat(e) de declarația de conformitate cu tipul de vehicul

                        X

                        21

                        Declarație de conformitate cu tipul și documentele justificative [articolul 24 din Directiva (UE) 2016/797]

                        X

               ANEXA III
                  Aspecte de evaluat de către ANS-urile pentru zona de utilizare relevante

               Prezenta anexă nu se aplică atunci când zona de utilizare cuprinde întreaga rețea a UE, iar STI-urile conțin condiții specifice în acest sens.

               Informațiile care sunt evaluate de ANS-urile pentru zona de utilizare relevante în raport cu normele naționale pertinente sunt specificate per caz de autorizare. Un marcaj (x) în coloana aferentă cazului de autorizare aplicabil indică faptul că aspectul în cauză este obligatoriu de evaluat pentru cazul de autorizare respectiv

                        Prima autorizare

                        O nouă autorizare

                        Extinderea zonei de utilizare

                        Reînnoirea autorizației de tip

                        1

                        Cererea este în concordanță cu situația de referință pentru implicarea prealabilă (dacă este cazul)

                        X

                        X

                        X

                        X

                        2

                        Zona de utilizare pentru statul membru în cauză este specificată în mod corect

                        X

                        X

                        X

                        X

                        3

                        Normele naționale și cerințele pentru zona de utilizare vizată identificată de solicitant sunt corecte.

                        X

                        X

                        X

                        4

                        Organismele de evaluare a conformității selectate care sunt relevante pentru zona de utilizare vizată [organism(e) desemnat(e), organismul de evaluare (MSC ER)] sunt acreditate sau recunoscute, după caz, în mod corespunzător.

                        X

                        X

                        X

                        X

                        5

                        Dovezi suficiente obținute în urma metodologiei utilizate pentru capturarea cerințelor doar în cazul normelor naționale pentru zona de utilizare vizată:

                        5.1Atunci când s-a recurs la o altă metodologie decât procesul de gestionare a riscurilor prevăzut în anexa I la Regulamentul (UE) nr. 402/2013 ca metodologie pentru capturarea cerințelor, se verifică următoarele:

                        (a)Definiția sistemului este completă și consecventă cu proiectul vehiculului?

                        (b)Identificarea și clasificarea pericolelor este consecventă și plauzibilă?

                        (c)Toate riscurile au fost gestionate și atenuate în mod corespunzător?

                        (d)Cerințele derivate din gestionarea riscurilor sunt corelate în mod corect cu riscul și cu dovada de conformitate cu cerința?

                        X

                        X

                        X

                        6

                        Declarații CE de verificare și certificate CE (norme naționale) [articolul 15 din Directiva (UE) 2016/797], se verifică:

                        6.1Semnăturile

                        6.2Valabilitatea

                        6.3Domeniul de aplicare

                        6.4Condițiile de utilizare a vehiculului, alte restricții, cazuri de neconformitate

                        X

                        X

                        X

                        X

                        7

                        Rapoarte din partea organismelor de evaluare a conformității [articolul 15 din Directiva (UE) 2016/797], se verifică:

                        7.1Consecvența cu declarațiile CE de verificare și cu certificatele CE.

                        7.2Abaterile și neconformitățile (dacă este cazul) sunt identificate.

                        7.3Condițiile de utilizare și alte restricții sunt identificate în mod corect și sunt consecvente cu condițiile din cererea de autorizare.

                        7.4Dovezile justificative utilizate de organismele de evaluare a conformității sunt corelate cu etapele de evaluare aplicabile descrise în normele naționale.

                        X

                        X

                        X

                        X

                        8

                        Condițiile existente de utilizare a vehiculului și alte restricții

                        X

                        X

                        X

                        9

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] care vizează capturarea cerințelor în ceea ce privește cerințele esențiale „în materie de siguranță” pentru subsisteme și integrarea în condiții de siguranță între subsisteme, aviz pozitiv.

                        X

                        X

                        X

                        10

                        MSC privind evaluarea riscurilor, raportul de evaluare a siguranței [articolul 15 din Regulamentul (UE) nr. 402/2013] care vizează o posibilă modificare a nivelului general de siguranță pentru vehicul (modificare semnificativă), aviz pozitiv

                        X

                        X

                        11

                        Modificările față de tipul de vehicul autorizat sunt descrise în mod suficient și sunt corelate cu MSC privind evaluarea riscurilor, raportul de evaluare a riscurilor [articolul 15 din Regulamentul (UE) nr. 402/2013]

                        X

                        12

                        Declarațiile CE de verificare și certificatele CE sunt actualizate în mod corect în raport cu normele naționale modificate/actualizate

                        X

                        13

                        Rapoartele din partea organismelor de evaluare a conformității sunt actualizate în mod corect în raport cu normele modificate/actualizate:

                        13.1 Sunt vizate normele naționale modificate/actualizate

                        13.2 Există dovezi conform cărora tipul de vehicul îndeplinește în continuare cerințele

                        X

                     (1)

                        Decizia 2007/756/CE a Comisiei din 9 noiembrie 2007 de adoptare a unei specificații comune a registrului național al vehiculelor prevăzut la articolul 14 alineatele (4) și (5) din Directivele 96/48/CE și 2001/16/CE [notificată cu numărul C(2007) 5357] (JO L 305, 23.11.2007, p. 30-51).

                     (2)

                        Metodologie nestandardizată.